
URATACA 

CENTER 

Special di awe: 
Kool Stoba, Pan 
Bati, Banana 
Afl. 10.00 
(di 12 pa 3pm) 
Tel: 585-5212 


Ey bo ta 
Bar y Cushina 
Awe tardi 
HAPPY HOUR 
Di 5or pm pa 7or pm 
Tur drinks rebaha 
cu 

Afl. 1,00 
NO PERDE 


Pueblo di Noord ta mas decido pa para e proyecto 

EXPERTONAN A CONFIRMA CU 
MOLINA Dl BIENTO TA DUNA 
PROBLEMA NA SALUD 

Palabra ta na Mike Eman: Para e proyecto awor of pueblo lo par’e! 



Mesun persona pero dos principio: 

Juan David Yrausquin na 2009: 

“Sl TIN PA VALERO TIN PA 
NOS!” 

Juan David Yrausquin awe na 
2012 : 

M TIN PA VALERO, PERO NO 
TIN PA E TRAHADORNAN!!!! 


‘Horcan Mike Eman’ azotando Aruba 
MERCA TA SUFRIENDO BIYONES Dl DAÑO DOOR Dl 
‘HORCAN SANDY’ ANTO 

MIKE EMAN TA BAY CASTIGA 
TURISTANAN MERICANO CU MEDIDA 




Na Ponton: 


Atraco arma na 
Bow Bow Bar 
Restaurant 



Pueblo ta puntra: 


MIKE, 
KICO BO 
GOBIERNO 
A HACI CU E 
500 MIYON 
FIA???? 

Mike debe pueblo 
contesta! 


Na Corsou: 

Dobbel asesinato registra na 
altura di Chi cu cha Bar den 
Buena Vista 





































































Pagina 2 




Diarazon Oktober 31,2012 


Parlamentario di MEP, mr. Xiomara Ruiz- 
Maduro: 

Minister de Meza ta core 
pa su responsabilidad 
y ta laga Minister Spies 
anuncia cu medida ta na 
caminda pa Aruba 



STA. CRUZ -- Siman pasa 
nos por a scucha con den 
Tweede Kamer e Minister 
Spies di Asuntonan 
Interno y Relacion di 
ReinoHulandesaanuncia 
cu Aruba ta para na e 
vispera di algun medida 
severo cu e Pueblo lo 
sinti sigur. Mientrastanto 
na Aruba, nos Minister di 
Finanzas y Nos Minister 
President ta “muisstil.” 
Nan no kier asumi nan 
responsabilidad pa bisa 
e Pueblo aki cu nan ta 
preparando medida 
severo riba nan cabez 
den Dialogo Social. 
Minister Spies dunando 
cuenta na Parlamento 
Hulandes y refiriendo na 
e situacion financiero di 
Aruba a bisa literalmente, 
“Ook Aruba staat aan 
de vooravond van een 
aantal ingrijpende 

hervormingen die ook 
door de bevolking van 
Aruba gevoeld zullen 
worden. Ook Aruba zal 
ingewikkelde keuzes 
op heel korte termijn 
moeten gaan maken.” 
Aki e Minister ta bisa bon 
cla cu Aruba ta para na 
vispera di medidanan 
severo y reformanan 
fiscal cu lo ta medidanan 
cu lo wordo sinti pa e 
Pueblo di Aruba dentro 
di masha poco tempo. 
Aki na Aruba ni Minister 
de Meza, ni Minister 
Eman kier asumi nan 
responsabilidad pa duna 
cuenta na Parlamento di 


Aruba riba e situacion 
financiero di nos Pais, 
specialmente awor cu 
Valeroaserasu portanan. 
E mandatarionan aki 
tampoco kier splica 
Pueblo riba e medidanan 
cu nan ta preparando 
den e Dialogo Social y 
cu den e dianan di fiesta 
den luna di December 
lo wordo “bulldozed” 
den Parlamento di 
Aruba. Awe cu nos ta na 
vispera di medida na Pais 
Aruba ta simplemente 
e consecuencia di e 
manera iresponsabel 
cu Gabinete Eman a 
goberna nos Pais e 
ultimo tres aña, na unda 
nan kier pone tur hende 
kere cu nos por tin un 
Pais 5 streya sin cu nos 
mester bay paga pe. 
Esaki ta e consecuencia 
tambe di a bay haci wega 
cu BBO y bay malgasta 
placa di Pueblo na viahe, 
na 400 coordinador 
y na yen di proyecto 
descabeya. Esaki tambe 
ta e medidanan cu nos 
Ministernan de Meza 
y Eman a priminti na e 
companianan di rating 
Standard and Poors, 
Fitch y tambe na Hulanda, 
pa asina Gabinete Eman 
por a haya 500.000.000 
florin fia facilmente riba 
mercado mundial. Awor 
e recibo di e gobernacion 
iresponsabel di Gabinete 
Eman ta bay sali na 
cla. Pueblo wanta bo 
cartera duro pasobra 
Ministernan Mike Eman 
y Mike de Meza ta bay 
pasa raspa asina cu 2013 
cuminsa. Ta curashi e 
dos mandatorionan aki 
no tin pa bisa Pueblo 
e berdad. Envez di 
enfrenta Pueblo, nos 
Minister de Meza ta core 
pa su responsabilidad 
y ta laga Minister Spies 
anuncia cu medida ta na 
caminda pa Aruba. 


Editorial: Juan David ta decepcionante 


Juan Davia a lubida su promesa 
di campaña y ta un flip flopper! 

Un otro mentiroso mas cu no tin ningun capacidad 


STA. CRUZ--Juan David 
a mustra ayera den 
conferencia di prensa 
cu e ta totalmente 
incapacita pa ta un 
politico. Un politico 
mester tin un punto di 
bista y no por ta asina 
cu un politico ta flip flop! 
Bo no por ta cayente 
awe y mañan friu. Juan 
David ta un hoben 
incapacita cu a mustra 
cu e no tin ningun clase 
di conocimento di loke 
e ta papia. Dicon e ta 
incapacita y un flip 
flopper? 1. Na aña 2008 
Juan David a zapatia 
cu no por kita BBO di 
Valero, pero despues 
na 2010, e mes a vota 
pa kit’e di Valero. 2. EPa 
vota contra presupuesto 
di AVP pa aña 2012 
y awe y ta defende 
y busca solucion y 
critica oposicion. 

3. Na 2009 nan tabata 
sa y tin solucion! Kico a 
resulta? Nan a elimina 



BBO pa 50%, aumenta 
gasto y awor kier 
yora cu oposicion ta 
critica! E discurso di 
Juan David ta bashi di 
contenido! No tin nada 
aden! Puro yoradera! 
Tin un Gobierno di 12 
asiento cu a ocasiona 
un desaster financiero 
pa nos pais! Spies a 
anuncia cu nos ta na e 
vooravond di medidanan 
pisa cu lo wordo sinti 
den pueblo. Ken a 
ocasiona e situacion 
aki? Te mes gobierno di 


Juan David! Nan a bisa 
cu nan lo elimina BBO! 
A adverti AVP na 2009, 
con bo lo haya entrada 
cu bo lo kita? AVP a 
bisa, no worry, nos por! 
Awe e prijs ta yega! 
Awor e barco a zink y e 
incapacita Juan David 
no mester dirigi su 
mes na oposicion, pero 
bay dirigi su mes na e 
ladronnan den gobierno 
cu a ranca placa di 
pueblo pagando tur 
sorto di gastonan 
innecesario. Ata Wubbo 
Ockels ta sali diabierna 
awor pa Aruba cu ta 
otro locura cu placa 
di pueblo. Pesey Juan 
David mester saca su 
conclusion y ta mihor e 
bay bende auto, pero no 
keda papia soketada! 
Cu tin debe nacional 
cu a pasa 3 biyon y cu 
deficit di 500 miyon, ta 
danki na Juan David cu 
su Gobierno incapaz. 


Mesun persona pero dos principio: 

Juan David Yrausquin na 2009: “Sl TIN PA 
VALERO TIN PA NOS!” 


Juan David Yrausquin awe na 2012: “TIN PA 
VALERO, PERO NO TIN PA E TRAHADORNAN!!!! 



STA. CRUZ -- Palabranan di Juan David 
Yrausquin algun aña atras ora cu e tabata 
presidente di ATIA. Por corda con Juan 
David a ataca e gobierno di MEP, cu si 
mester kita BBO pa Valero lo mester kite 
pa tur comerciante tambe. Algun tempo 
despues Juan David ta subi arena politico 
y awe ta miembro di parlamento. Partido 
AVP a drenta gobierno y locual nan a haci 
cu apoyo di Juan David ta kita e BBO riba 
export pa Valero y duna Valero un super 


special deal, den e settlement-agreement. 
Aki Juan David Yrausquin a lubida 
totalmente riba e comerciantenan, cu el’a 
defende tempo di gobierno di MEP. Pa no 
papia mes di e pueblo, cual Juan David su 
partido AVP a priminti di lo elimina asina cu 
nan drenta gobierno, pero te awe ta mitar 
di BBO a wordo kita y e otro mitar tey keto 
bay. Di otro banda gobierno a impone un 
cantidad di medida riba lomba di pueblo. 
Ata loke Juan David mes di!!. Si tin pa 
Valero tin pa nos. Ta kico a pasa Juan David 
awor, puesto y salario lo por a pone cu el’a 
lubida????? Wel wel, tempo di gobierno di 
MEP, Juan David tabata hopi balente y yen 
di briyo pa ataca gobierno, pero awor cu 
e ta parlamentario y representa pueblo, 
leu a leu e ta lanta di su winterslaap of di 
su “mute” papia algo poco duro, djey pa 
e dal un vuelta y sigui den su winterslaap 
na “mute”. Pueblo ta puntra ta unda tur e 
curashi di The Green Gainta bay????????? 
Ayera Juan David a papia atrobe, pesey 
hopi saludos, te aki dos pa 3 siman cu e lo 
lanta bek pa bisa algo. Den pueblo ta ser 
bisa Juan David na 2009 y awor na 2012, 
mesun persona, pero dos principio!!! 

No conta riba esey! Conta cuanto e 
gastonan a sali! 

CUANTO PLACA MIKE 
EMAN Y MIKE DE 
MEZA A GASTA PA 
BAY ROND MUNDO PA 
ACOMODA VALERO? 


‘Horcan Mike Eman’ azotando Aruba 

MERCA TA SUFRIENDO BIYONES Dl 
DAÑO DOOR Dl ‘HORCAN SANDY’ 
ANTO MIKE EMAN TA BAY CASTIGA 
TURISTANAN MERICANO CU MEDIDA 




STA. CRUZ 
Recientemente Mike 
Eman y consorcio a bisa 
e trahadornan di Valero 


STA. CRUZ — Diamars 
madruga a drenta 
informe di un atraco 
arma na Bow Bow 
Bar Restaurant na 
Ponton. Mesora a 
dirigi un patruya pa 
e sitio. Na yegada 
di e patruya, nan a 
bin comprende cu 
tabata trata di un 
atraco arma unda e 


cu a bay demostra dilanti 
di oficina di gobierno: 
“Conta cu nos, conta riba 
esey’ bla bla bla”. Juan 
David Yrausquin kier a 
papia ayera cu 2 plus 1 
= 3 y asina trata na haci 
bofon di pueblo haciendo 
como si fuera cu awendia 
ainda nos ta den tempo 
di nos bisawelonan 
kendenan apenas tabata 
tin 3 klas di lagere school 
y el’a purba di hustifica 
e debe biyonario cu 
gobierno di Mike Eman a 
hinca pais Aruba aden. 


atracador a drenta e 
lugar cara tapa y cu 
un arma den su man, 
e tabata bisa cu ta un 
atraco! Ningun hende 
no por a move. Unavez 
cu e atracador a haya 
su botin, el’a sali bay 
direccion pa nort. 
Patruya a rondea den 
e area pero no a topa 
cu e atracador. 





STA. CRUZ - Merca 
ta pasando den un di 
su momentonan mas 
dificil pa loke ta trata 
desaster natural cu 
horcan. Horcan Sandy 
a suta Merca na un 
forma hamas bisto y ta 
masha hopi daño mes 
a keda constata caba y 
Dios sa cuanto e daño 
total lo bay ta despues 
cu e balansa wordo 
saca. Kico Aruba tin 
di haci cu loke pasa 
cu desaster natural 
na Merca? Aruba 
su pilar economico 
mas grandi cual ta 
turismo, ta depende 
pa e gran parti di 
turismo for di Merca. 
E refineria a caba 
di cera y esey caba 
ta significa menos 
entrada pa tur hende 
na Aruba, incluyendo 
gobierno; ni maske 
cuanto Mike Eman y su 
marionetanan di AVP 
y prensa cumpra trata 
na laga pueblo y e 
trahadornan di Valero 
kere otro. Turismo di 
Merca ta loke cu tin e 
industria di turistico 
Arubano riba pia 
y tambe ta genera 
cuponan di trabao y 
riba dje turismo no ta 
cos di canta Macamba 
tampoco pasobra te 
hasta den e hotelnan 
di nivel mas halto, 
personal ta keha 
cu cos ta bayendo 
malisimo. Contrario 
na loke cu ministro 



encarga cu turismo, 
Otmar Oduber ta 
anuncia cada biaha 
via Oficina di Turismo 
cu cos ta bayendo 
cada biaha mas bon, 
den realidad cos ta 
bayendo pa mas pior 
ainda. Anto awor pa 
bay caba cu e galiña 
cu tabata pone webo 
di oro cu awendia 
dia cada biaha ta 
resulta mas y mas 
den webo di aire, ata 
shon Mike Eman cu 
su cara di coco berde 
ta bin anuncia cu ta 
e seccion turistico ta 
esun cu ta bay paga tur 
aumento di belasting. 
Turistanan ta bay haya 
hopi mas belasting pa 
paga riba diferente 
servicio y producto 
cu nan ta haci uso di 
dje ora cu nan yega 
aki. Shon, turismo na 
Aruba ta demasiado 
caro caba pa hopi 
turista cu ta keha cu 
e next time nan ta bay 
otro isla den Caribe! 
Manera cu esaki no 
tabata suficiente 
desastroso cu Aruba 
ta caro caba, ata awor 
Mike Eman ta anuncia 
facilmente cu e ta bay 
pone mas gasto riba 
lomba di turistanan. 
Pa colmo de los 
colmos, ta e region 
for di unda mayoria 
turista Mericano cu ta 



bishita Aruba ta bin, 
esta e parti ariba di 
estado Florida bay te 
na frontera cu Canada 
y tambe un parti basta 
paden den e pais, 
ta e region cu mas a 
wordo mal bati door di 
horcan Sandy. Esaki ta 
encera cu hopi hende 
a perde cas, a perde 
auto, a perde trabao, 
companianan a sufri 
daño y asina por sigui 
menciona un lista sin 
fin di daño enorme 
sufri na Merca. Esnan 
cu ta bin di e region 
aki awor no dje facil ey 
lo lanta vuelo bin pasa 
vakantie na Aruba. 
Esnan cu si por logra 
bin, ta bay haya di 
antemano di tende cu 
Aruba a bira mas caro 
ainda pa specialmente 
turistanan pasobra e 
gobiero di Mike Eman 
a caba di anuncia e 
siman aki cu tur cos 
ta bay bira mas caro 
ainda pa turistanan. 
Mientras horcan 

Sandy a bati Merca 
mahos y a causa 
dañonan enorme pero 
por lo menos e ta pasa 
bay, ata na Aruba 
‘Horcan Mike’ y e 
“Depresion financiero 
gigantesco yama 
AVP’ ta sigui azota 
nos isla; hasta cuando 
pueblo?! 


Na Ponton: 

Atraco arma na Bow 
Bow Bar Restaurant 

Na Alto Vista: 


Pueblo ta puntra: 


Dama turista di edad 
ta cay y haya un kap 
na cabez 



STA. CRUZ -- Diamars 
merdia pa mas o menos 
12’or y mey a drenta un 
informe di un accidente 
na Kapel di Alto Vista. 
Despues di a papia cu 
un turista femenina di 
edad a bin comprende 
cu pa un motibo of otro 
el’a trompica y a cay 


kap su cabez. Mesora 
a pidi asistencia 
di ambulance. Na 
yegada personal di 
ambulance a trata e 
dama. Despues a dicidi 
toch di hibe hospital 
pa un check up mas 
profundo. 


MIKE, KICO BO GOBIERNO A 
HACI CU E 500 MIYON FIA???? 

Mike debe pueblo contesta! 


STA. CRUZ - Tur 
hende por corda 
con algun siman 
atras gobierno pa 
medio di Minister 
di Finanzas Mike 
de Meza a anuncia 
cu Aruba a haci un 
fianza riba mercado 
internacional pa 
cubri e deficit 
di presupuesto 

2012 y gastonan 
coriente di aparato 
gubernamental 
Sorpresa amargo 
tabata ora cu siman 
pasa a tuma nota 
cu den un carta di 
gobierno, manda pa 
departamentonan 
caminda ta informa 
cu no por haci ningun 
inkooporder mas pa 
2012. E presupuesto 
2012 ta pa cubri 
full aña 2012, cual 
ta core di Januari 
pa December, 

pueblo por tuma 
nota cu faltando 
ainda November y 
December ya caba 
placa a caba! Esaki 
ta otro prueba di e 
maneho financiero 
irresponsabel di e 
minister di Finanzas 
Mike de Meza. Cu un 
presupuesto 2012 cu 
tin un deficit di 351 
miyon florin, despues 
di a fia 500 miyon 



asina mes ainda 
placa no a yega, 
siendo cu ainda tin 
dos luna pa bay? 
Esaki ta conduci cu 
e deficit lo ta hopi 
mas grandi y hasta lo 
por pasa 500 miyon 
florin pa 2012! Ta ki 
maneho ta ser hiba? 
Mike de Meza mester 
bin splica pueblo 
ta kico el’a haci cu 
tur e entradanan cu 
gobierno a ricibi pa 
2012, como tambe 
ta kico el’a haci cu 
e 500 miyon florin 
cu ela ricibi di 
fianza riba mercado 
internacional? Unda 
e placa fia aki cu 
pueblo tin cu bay 
paga bek a bay? Ta 
ken a bay cune? Ta 
na kico e placa aki 
a wordo malgasta? 
Gobierno di Mike 


Eman a hinca man 
den cartera di 
pueblo y malgasta 
e placa y awor kier 
bisa pueblo, no tin 
placa mas, pueblo 
no por haya servicio 
mas! Awor kier bin 
cu mas medida pisa 
riba pueblo! Manera 
e ministerHulandes, 
sra. Spies cual ta 
amiga di Mike Eman, 
cu a declara cu Aruba 
ta para na vispera di 
medidanan drastico 
cu lo bini cu lo pone 
pueblo sinti! Awor 
cu fiesta ta cabando 
pueblo mester paga 
pa esaki, sin cu a 
wordo invita pa ta 
parti di e fiesta!!!! 
Parlamento mester 
yama gobierno 

di Mike Eman y 
especialmente 
minister Mike de 
Meza, pa bin duna 
cuenta! Na Hulanda 
algun luna atras 
tabata den mesun 
situacion, caminda 
mestera bini medida, 
no por a yega na 
un consensus riba 
medida y gobierno a 
cay na Hulanda! Ta 
ken a beneficia di tur 
e placanan aki? Sigur 
cu e pueblo no!!! 
Mike debe pueblo 
splicacion!! 

SOLQu* 


JUAN DAVID 
IRAUSQUIN KIER 
PAPIA Dl BAHA 
GASTO? 



STA. CRUZ - Ayera 
pueblo por a tende 
via radio con e 
parlamentario Juan 
David Yrausquin a 
trata na un forma 
bergonzoso pa hustifica 
e medidanan cu 
gobierno di Mike Eman 
ta bin cune riba lomba 
di pueblo. Na un forma 
masha arogante mes, 
Juan David Yrausquin di 
AVP a trata na defende 
su Amo Mike Eman y su 
partido y te hasta tira 
culpa di e gastonan di 
e goberno di AVP den 
scochi di oposicion no 
- cumpra. Haciendo 
como si fuera cu ta MEP 
y Booshi lo ta contra 
pa gobierno baha 
gasto, door di critica 
medidanan, Juan David 
Yrausquin a trata na 
kita e atencion di e 
gobernacion malisimo 
di malgastamento di 
placa door di AVP y 
consorcio. E ta un 
berguenza pa tende 
un homber grandi 
comerciante trata na 
defende un maneho 
descabeya y peligroso 
pa futuro di tur nos 
yiunan y ta haci manera 
cu ta tur esnan cu no 


ta di acuerdo cu su 
gobierno, ta esnan cu ta 
culpabel cu e gastonan 
di gobernacion ta 
mucho halto. Si Juan 
David Yrausquin kier 
papia di baha gasto y 
baha e debe di gobierno 
anto a e mester a exigi 
di Mike Eman pa stop 
di viaha pa loco cu su 
marionetanan principal 
di prensa cumpra 
rond mundo. Cuminsa 
baha e cantidad di 
coordinador sinta den 
oficina di gobierno ta 
gana un dineral y tin di 
nan ta haya un salario 
mash alto cu un Hoofd 
van Dienst, academico 
of universitario. Laga 
Mike Eman baha gasto 
cu proyectonan di 
locura manera Bootje 
di Wubbootje, TNO, 
Europahuis, Hub pa 
Brazil pa Hulanda 
siendo cu Hulanda tin 
relacion comercial cu 
Brazil pa mas cu dos 
siglo caba, etc. etc. 
Door cu ta trata di placa 
di pueblo, Juan David ta 
kere di por tuma hende 
haci y te hasta bay haci 
esaki na un forma cu 
ta laga pueblo mustra 
manera hende bobo. 
Pasobra otro palabra no 
por usa pa e forma con 
el’a haci bofon di pueblo 
en general. Finalmente 
no ta keda nada otro 
cu mester bisa cu Juan 
David Yrausquin mester 
pidi pueblo un disculpa 
publico pa e forma con 
el’a haci bofon di un 
pueblo na vispera di 
medidanan pisa cu tin 
na caminda. 


PUEBLO A HANASU 

PEN BEK 


Pa kualkier informacion 
solodipueblo@gmail.com 

S 585°-9500 



MFK: 

Lider Gerrit Schotte ta duna PS 
espacio pa traha cu ken e kier 


CURAÇAO - MFK- 
lider Gerrit Schotte a 
anuncia ayera cu e no ta 
traha den un coalicion 
cu Pueblo Soberano y 
MAN. E actitud di lider 
di PS, Helmin Wiels 
ta e motibo principal 
pa e decision aki. E 
declaracionnan contra 
djeacuminsadespuesdi 
a firma e disponibilidad 
pa bay traha hunto, 
segun Schotte. Schotte 
no ta comprende pakico 
Wiels ta actua asina 
hostil. “Eleccion a pasa 
y ya no tin strategia 
mas. Ta incomprendibel 
cu sr. Wiels ta actua 



asina. E mester tuma e 
iniciativa pa bin hunto 
y forma un gobierno”. 
Otro coalicion: Apesar 
di e gran cantidad di voto 


cu e partido di Schotte, 
e ex- premier a obtene 
durante eleccion, e no 
ta dispuesto pa forma 
un coalicion cu e 
otro partidonan. “Nos 
ta duna espacio na 
pueblo Soberano pa 
forma gobierno cu e 
partidonan cu e kier”. 
Tin speculacion cu 
MAN ta esun cu mester 
bay trata di haya Wiels 
y Schotte na mesa, 
manera ya a sosode den 
pasado. E miembronan y 
votadornan ta pidiendo 
esaki esat pa trece nan 
dos hunto pa papia! 



V OOoQrk 


W:: 


Lugar: 

Fecha: 

Ora: 4S5® [“iJIBb 

Esaki ta un regalo di DeWit & VanDorp Stores 
pa nos muchanan, en coneccion cu 20 aña di 
Festival di Buki pa Mucha. 

DeWit & 
VanDorp 

Stores 




'« sigui '*■ 


Tienda lo ta habri Diadomingo for di 2:00 pm te cu 6:00 pm 


Pa reservacion yama Tel. 582-3076 

Cabayero cu tin dos 
dia ta maltrata su 
casa y a huy 



Parlamentario di PDR, mr. Andin Bikker: 

Gobierno a haya e mandato di 
parlamento riba e suma di 100 mil 
florin den e presupuesto alternativo 
pa stimula e introduccion accelera di 
meternan prepago 

Pues mester ehecuta e mandato di parlamento! 



STA. CRUZ -- Diamars atardi 
Polis di Sta. Cruz a bay 
na un Car Rental na Sero 
Pita caminda un meneer 
posiblemente lo a agredi 
su pareha. Loke nos por a 
comprende ta cu e meneer 
aki lo a dal su pareha un 
dia anterior caba y te 
hasta tin un denuncia 
haci contra su persona. 
Diamars atardi un biaha 
mas polis a ser solicita na 
e mesun adres aki na Sero 
Pita pasobra e homber a 
bolbe maltrata su pareha. 
El’a purba huy ora Polis a 


bay pa atende cu’ne, pero 
e biaha aki polisnan a logra 
par’e ariba e caminda cu ta 
bay pa Tamarijn. E meneer 
aki tabata bao influencia. 
El’a keda deteni y Patruya 
a pidi e dogcatcher pa 
transporte pa warda 
caminda Recherche tambe 
lo tin mester di dje pa e keho 
entrega door di e señora un 
dia anterior. Polis tabata tin 
e señora di Surinam hinca 
den auto y no ta conoci si e 
tambe a bay warda pa duna 
mas keho contra e meneer 
aki. 


STA. CRUZ-Durante un 
conferencia di prensa 
semanal di PDR, sr. 
Andin Bikker a comenta 
cu atrobe hopi ta e 
personanan cu a acerca 
su persona encuanto e 
pagonan di coriente y 
awa. Hopi ta esnan cu ta 
confrontando problema 
pa paga nan coriente 
y awa. Esaki debi cu 
nan ta wordo sorprendi 
despues di un luna y 
mey cu cuentanan hopi 
halto cu nan no a spera, 
di cual nan no tabata tin 
presupuesta. Sr. Bikker 
ta bay manda un carta 
urgente pa e minister 
encarga cu energia pa 
record’e ariba e suma di 
100 mil florin cu a base 
di un propuesta den e 
presupuesto alternativo 
a wordo presenta y 
cu a wordo aproba 
door di parlamento 
netamente pa stimula e 
introduccion accelera 
di meternan prepago. 
Cu meternan prepago 
bo ta maneha bo budget 
y asina bo ta controla 
bo consumo y sa kico 
ta bo gastonan pa cu fin 
di luna. E proyecto aki 
a wordo anuncia door 


di compania estatal , 
Elmar basta luna caba. 
Nan a bin cune pa pre 
- inscripcion pa pueblo 
di Noord y San Nicolas. 
No a tende nada mas 
di esaki. Esaki mester 
wordo amplia pa 
full Aruba pasobra 
e personanan cu ta 
acerca fraccion di PDR 
no solamente ta biba 
den e districtonan ey 
pero e otro districtonan 
tambe ta wordo afecta. 
E solucion mas practico 
ta pa bin cu un solucion 
mas pronto posibel pa 
introduci e meternan 


prepago. PDR den 
parlamento a base di un 
propuesto alternativo 
di Democracia Real, a 
reserva 100 mil florin 
pa esaki. Segun sr. 
Bikker, ora nan bin cu 
amiendanan, gobierno 
a adopta esakinan y 
nan a wordo aproba pa 
parlamento, gobierno 
mester ehecuta tambe 
e mandato cu el ‘a haya 
mas pronto posibel. 
Esaki lo beneficia e 
pueblo pa introduci 
e meternan aki mas 
pronto posibel. 






MESTER Dl PLACA? 


EMPEÑA Y CUMPRA 0R0 


PASA Y COMPROBA PA BO MES! 

JUWELENHUISJE 

ORARIO 10AM - ÓPM DlALUNA TE DlABlERNA 


0 JU 


WEIENHUISJE 


^ORANJESTAD WERFSTRAAT 7 LOK. 12 TEL 588 4141 O $AN NlCOLAS B. V/D VEEN ZEPPENFELDSTRAAT 14 TEL 584 4141 j 

Sr. David Rosa di SINBA: 


Cerca di casnan na Lago Hights!! 


Tabata tin un 
Ministeriéle 

Beschikking traha caba 
for di aña 2003 

STA. CRUZ -- Sr. David Rosa, presidente di sindicato SINBA cu den 36 
aña, esaki ta prome biaha cu algo ta wordo haci pa regla y mehora 
e posicion huridico di bomberonan di Aruba cual a resulta den un 
documento cu lo percura pa esaki ta duradero. E rechtspositie 
regeling tambe ta percura pa un persona cu drenta Cuerpo di 
Bombero por planea su carera na un forma mihor structura cu 
mas claridad di e pasonan cu e mester of por tuma pa e yega na 
e posicion di trabao cu e ta desea y cu e ta capacita p'e. Tabata un 
sorpresa grandi pa sr. Rosa ora a waak cu tabata tin un Ministeriéle 
Beschikking traha caba na 2003 den cual a duna orden pa regla e 
posicion huridico, situacion cu materialnan y otro cosnan mas pa 
Cuerpo di Bombero pero nada a wordo haci cual tampoco no tabata 
tin follow up di parti di e diferente socionan envolvi. Ora sr. Rosa a 
wordo re-eligi como president di e sindicato, su persona a priminti 
e miembronan cu lo e regla nan rechtspositie. E cooperacion y 
comprension di parti di minister Dowers y su team como tambe di 
Gerald Fingal di DRH ta wordo altamente aprecia. Sr. Rosa ta gradici 
minister Dowers y ta spera cu e lo sigui cana tambe den e proceso 
di sigui mehora y expande Cuerpo di Bombero. 


ANNOUNCEMENT 

Caribbean Mercantile Bank N.V., a proud member 
of the Maduro & Curiel's Bank Group, Dutch 
Caribbean and affiliated with The Bank of Nova Scotia, 
Toronto, Canada has updated thefees and rates 
pertaining the following services: 


Table of Rates & Fees 

Effective November 1,2012 


Administration Charges 

Student Current Accounts 
Senior Citizen Current Account 
ATM Only Current Accounts 
Personal Checking Accounts 
Non-Personal Checking Accounts 

One-Time Transfers 

SETAR / Digicel 
WEB ArubaN.V. 

ELMAR N.V. 

Over the Counter 

SETAR / Digicel 
- Phone, Intemet & Mobile 
WEB ArubaN.V. 


CMB 

CARIBBEAN MERCANTILE BANK N.V. 

The relationship between Caribbean Mercantile Bank N.V, and rts customers is govemed by Ibe bank's 
“General Conditions". 



Awg. 0.00 
Awg. 0.00 
Awg. 5.00 
Awg. 15.00 
Awg. 15.00 

Awg. 3.00 
Awg. 3.00 
Awg. 3.00 


Awg. 5.00 
Awg. 5.00 


CONTAINERNAN YENA CU 
ASBEST RIBA TERENO 
Dl VALERO 


VALERO' 


STA. CRUZ 
Informacion cu 

redaccion a haya, 
ta indica cu den 
refineria Valero 

su cura na North 
Fourthy Area, cual 
ta cerca di e casnan 
riba e caminda di 
Lago Heights, tin mas 
o menos 70 container 
yena cu asbest ta 
putriendo y cabando 
den e cura di Valero. 
For di ki tempo e 
containernan yena 
cu asbest ta poni 
eynan no ta conoci. 
Mas importante ta 
pa haya sa ta ki tipo 
di asbest tin yena 
den e containernan 
pasobra ta diferente 
tipo di asbest tin 
y cada uno tin su 
grado di peliger y 
contaminacion cune. 
Ciertotipodi asbestta 
wordo usa netamente 
pa industria y mayoria 
asbest cu ta wordo 
usa den industria 
ta hopi contagioso 
y venenoso. Na 
Hulanda ora nan 
constata na cierto 
industria cu nan a 
haya asbest blauw, ta 
mesora alarma grandi 
ta wordo bati y tur 
hende mester evacua 
e area mesora. 
Asbestblauw no ta 
un tipo di material 
cu ta djis hinca den 
container y laga 
esaki keda para pa 
temporada largo. 
E mester wordo 
deposita na un Dump 
unda cu tin un area 
specialmente destina 
pa tipo di material 
peligroso asina. Den 
caso di e asbest cu lo 
ta den e containernan 
den cura di e refineria 
Valero, easuntota bira 
uno mas impactante 
ainda mirando cu hopi 
cerca ta keda casnan 
unda cu hende ta 
biba. No ta trata di 


casnan bandona 
manera den tempo 
di Colony y cu no tin 
hende ta frecuenta 
of ta biba den e 
area posiblemente 
contamina. 
Departamento di 
DTI y Brandweer 
mester bay awe mes 
na e lugar na cual ta 
wordo referi, pa asina 
averigua ki material 
di asbest lo tin den e 
containernan y den 
caso cu tin asbest 
peligroso, ta tur hende 
den e area mester 
wordo evacua manera 
proceduranan di 
seguridad rond 

mundo ta stipula. Na 
Aruba gobierno por a 
permiti pa na school 
muchanan y personal 
di school por a keda 
pa dianan y simanan 
largo den un area 
contamina cu stof di 
asbest. Den e caso 
di asbest industrial e 
flie peligroso ey sigur 
no por subi pasobra 
esaki ta bira un 
acto criminal contra 
tur e habitantenan 
den e area y esnan 
responsabel por 
wordo persigui 

penalmente. Si Valero 
ta bandonando Aruba 
anto prome cu nan 
bay e asunto di asbest 
mester wordo atendi! 
Palabra awor ta na 
gobierno cu tanto a 


acomoda Valero cu 
tur sorto di beneficio, 
pa waak kico nan 
ta bay exigi di e 
compania pa haci cu 
e asbest riba tereno 
di e refineria. Solo di 
Pueblo no por a laga 
e asunto aki pasa 
sin mas pasobra e 
minimo informacion of 
indicacion encuanto 
asbest cu lo por crea 
e minimo di peliger 
pa pueblo en general, 
mester wordo atendi 
mesora. Mirando cu 
pa haya informacion 
contundente tanto 
di gobierno como 
di e refineria no ta 
algo facil, e decision 
a keda tuma pa 
publica e tip cu nos 
a haya, pa asina laga 
e departamentonan 
concerni di gobierno 
bay controla un ke 
otro. Ta di spera cu 
nada peligroso wordo 
haya pasobra con cu 
bin con cu bay, ningun 
hende kier wordo 
confronta cu cualkier 
caso di asbest cu 
ta forma peliger pa 
pueblo di Aruba. 

Nos ta spera di ta 
hopi cla den e asunto 
aki pasobra peliger di 
asbest no ta cos pa 
haci wega cune den 
ningun sentido amplio 
di e palabra. 









Photo & Design by Suhaila Alders 

Appetizers 


MOMS MANCO ALECRIA 


ASSORTEDICE CREAM 


TROPICAL SHRIMP SALAD 
ESCARCOTA LA CREME 
ROAST BEEF CALYPSO SALAD 
POTATO LEEK SOUP 
ORCANIC TURKEY SOUP 


Entrees 

OUR TRADITIONAL CHRISTMAS SERVINC 
MEDALLION OF BEEF DIANE 
FOR SEAFOOD LOVERS WITH LOBSTER 
SHRIMPS THERMIDOR 
BAKED CROUPER FILET 


Atl Dishes are served with fresh Vegetables Rice and Potatoes 

Desserts 

PINEAPPLE PARFAIT 
GINGER TART SUNDAE 


Christmas Menu US$ ))jo 

For Reservations at the Sun Plaza 


Call: 583-8899 

or Lydia at: 560-7726 or Erik at: 593-7018 


Sra. Evelyn Frank 

Sinterklaas ta yega dia 
18 di November 



STA.CRUZ - Den un 
entrevista cu sra. Evelyn 
Frank di Party Animals cu 
ta encarga cu e Fundacion 
Sinterklaas, e ta splica 
kico tur ta e trabaonan cu 
mester a wordo haci pa 
cu e yegada di e homber 
santo conoci entre nos 
muchanan pa Sinterklaas. 


E fundacion aki a wordo 
funda pa e temporada 
di Sinterklaas pa asina 
coordina e yegada como 
tambe e actividadnan na 
caminda. For di Augustus 
ya caba tin tur actividad 
cla prepara y dia 18 di 
November Sinterklaas lo 
ta yegando Aruba cu tur 


su pietnan. E yegada lo 
ta na APA dus e lugar di 
custumber pero ainda no a 
stipula e orario. Fundacion 
ta buscando yudanza pa 
e Fundacion den forma di 
mangelnan pa asina haci 
e actividad aki sigur algo 
grandi y special pa tur 
mucha di Aruba. 



HñVE<ñ SPDDHTñGUURñ 


* ui'tii *:^^aL!JJeclnesday\ 

'!J inRISEL ?^cfóffBrt3l( t ?2B12 

s - 9pm-la mgwB GREAT PR)ZE FOR 

7/JTi ; ( Vv^S8Q3Et COSTOME! 

'r- 4 . j j. > ■ . ■% t 1 1 Hfcn TIPT 


FREE SHACKS Catered by El Gnuiho 
$3 BAR llntil 9pm 


Garufa Ultra Lounge t UJilhelminastraat 63 t Hcposs from El Gaucho Fpgentioe Grill. 

Pueblo di Noord ta mas decido pa para e proyecto 

Expertonan a confirma cu molina di biento ta duna 

problema na salud 

Palabra ta na Mike Eman: Para e proyecto awor of pueblo lo par’e! 



STA. CRUZ - E grupo 
di sra. Malmberg kende 
ta den lucha contra 
e parke di molina di 
biento na Urirama a 
bini cu algun experto 
di Merca pa asina 
suministra informacion 
na pueblo di Aruba y 
pueblo di Noord. Un di 
e expertonan cu a bini 
Aruba pa e evento ta 
dr. Michael Misseldam 
kende a realiza un di 
e prome estudionan 
aproba, cu pruebanan 
cientifico, pa mustra cu 
tin un conexion entre 
problema di drumi 
y e distancia entre 
molinanan di biento cu 
casnan residencial. E 
prueba aki ta conclusivo. 
A pidi Gobierno pa haci 
un “acoustic study” y 
den cuadro di esaki, e 
grupo a trece Aruba un 


representante di Wen 
Acoustin cual compania 
tin mas di 30 aña 
experiencia den e area 
industrial. E experto 
aki a cuestiona varios 
punto den e KEMA 
Rapport cu a wordo usa 
door di desaroyador di 
e proyecto. E grupo di 
sra. Malmberg a splica 


tambe cu a logra trece 
e expertonan aki Aruba 
pa duna nan testimonio, 
danki na cooperacion 
di varios persona. Un 
cantidad grandi di 
hende a acudi na Centro 
di Bario Noord y por 
a nota e habitantenan 
decisivo pa laga para e 
proyecto aki. Te cu awor 


Mike Eman ta pushando 
e proyecto aki cu tur su 
forza pero poco poco e 
ora zero ta yegando pa 
Mike Eman. Of e mes ta 
para e proyecto den bon 
of pueblo lo par’e den 
malo. E escogencia ta 
na Mike Eman awor. Por 
comprende cu Pueblo 
di Noord ta cla pa bay 


den extremo y si mester 
subi caya pa mustra e 
rechazo na e proyecto 
aki, asina sea. Awor 
tin estudionan cu ta 
comproba cu e molina di 
biento ta afecta e soño 
di un persona pa cual 
esaki lo bay conduci na 
diferente enfermedad. 


Otmar ta anuncia 
proyectonan pa 
Paradera anto Linear 
Park ainda no ta cla! 

Pueblo a responde: “Bay gaña baca 
Otmar!” 


STA. CRUZ - Hopi 
reaccion nos redaccion 
a ricibi di habitantenan 
di Paradera, Piedra Plar 
y vecindario. Segun nos 
a comprende cu Otmar 
Oduber lo tabata tin un 
reunion den Paradera, 
caminda el’a priminti 
un cantidad di proyecto 
pa e bario y vecindario. 
Despues di 3 aña cu 
Otmar Oduber a pone 
fiesta den Paradera 
y a baha bandera y 
subi bandera, ta su 
amigonan so el’a yuda 
y duna puestonan den 
gobierno y companianan 
di gobierno. E pueblo 
mes cu el’a priminti e 
no a cumpli cu nada. 
Ta ken pork ere Otmar 
Oduber, si e proyecto di 
Linear Park, ya tin mas 
di un aña para y ainda 


no por wordo finaliza! 
Placa lo a caba???? Pa 
no papia mes di e forma 
dudoso cue proyecto 
aki a wordo otorga 
na aparentemente un 
amigo financiador di 
campaña di e tal Otmar. 
A priminti y priminti pero 
te awe nada di Linear 
Park, hasta su mahestad 
La Reina a wordo engaña 
riba e parke cu pronto 
esaki lo wordo finaliza 
y te awe nada di nada. 
Awor Otmar kier bin den 
Paradera y bin priminti 
un cantidad proyecto 
pasobra eleccion ta 
den porta! Pueblo di 
Paradera, Piedra Plat, 
Rooi Afo, Hooiberg, 
Casibari ..etc. ta manda 
bisa Otmar: Bay gaña 
baca!!!!!! 




Papilon 49B (Ex-Marathon) | T. 5857944 E. info@dushilimpi.com 
E DushiLimpi | www.dushilimpi.com 



2 Wasmashin & dryer industrial pa laba tur grandura di paña 

Aruba Bank y Atia ta presenta 
“What’s Next!” 
Corporate Gala Dinner and 
Fundraiser 2012 


Carlos Jaico 
Jacobino ta cumpli 
10 aña trahando na 
Benjamin Security 



STA. CRUZ - Den e 
ultimo aña nan aki 
sigur e trabao di tur 
hende ta sumamente 
importante y tambe 
e compania cual 
bo ta labora pe 
sigur ta hunga un 
rol importante pa 
su trahadornan. E 
responsabilidad 
nan aki di tur dos 
banda ta e alegria 
cu e yega na 
Benjamin Security 
ora cu a celebra e 
10 aña di servicio 
di Carlos Jaico 
Jacobino. Manera 
tur hende conoce 
Jaico ta traha den 
e departamento 
tecnico y ta encarga 
cu e servicio na e 
clientela y a cuminsa 
traha desde aña 
2002 cu e compania 
aki. Sigur 10 anja 
di experencia na e 
compania no ta facil 
pa haya un dos tres 


manera nan ta bisa, 
ta basta alarma a 
worde instala door 
di Jaico y tambe 
bastante servicio a 
worde duna dor di 
Jaico. E compania 
di Benjamin Security 
ta duna tambe 
su trahadornan e 
stabilidad financiero 
tur luna y ta danki 
na e trahadornan 
cu ta traha duro y 
sa di aprecia tur e 
esfuerzonan cu e 
compania ta brinda 
nan. E director 
sr. Benjamin 

Francees a entrega 
e acostumbrado 
envelop na Jaico y 
a mustra e gratitud 
y aprecio pa e 
trahador aki. Pabien 
Jaico y hopi aña 
mas na Benjamin 
Security pa asina 
por sigui instala 
alarma y monitoring 
pa hopi aña mas. 



STA. CRUZ - Relaciona cu 
e Corporate Gala Dinner 
& Fundraiser 2012 di 
Aruba Trade and Industry 
Association (ATIA) cu lo 
tuma lugar diabierna awor 
2 di November, Esther- 
Broeksema hunto cu Joyce 
Bartels-Daal di ATIA a duna 
di conoce cu ya e evento 
ta casi sold out y si bo 
compania of bo persona 
ta interesa ainda, pa no 
warda mas y bin busca bo 
ticket cerca nos. E lo ta un 
evento unico cu na unda 
e oradornan lo enfoca 
riba kico ta e sigiente 
capitulo pa loke ta trata e 
desaroyo economico pa 
nos isla despues di e siere 
di e refineria. E atencion 
di comunidad awor ta; si 
ta bay diversifica, con y 
den cual direccion?, kico 
ta e vision y planesnan cu 



e lidernan ta vislumbra pa 
Aruba. E tres lidernan di 
e partidonan politico cu 
tin representacion den 
parlamento esta, lider di 
partido AVP, sr. Mike Eman, 
Minister President di Aruba 
como tambe sr. Andin Bikker 
kende ta parlamentario y 
lider di partido Democracia 
Real y sra. Evelyn Wever- 
Croes parlamentario y lider 
di e partido politico MEP ta 
e oradornan di e anochi. 
ATIA a haya 7 silver 
sponsors, un gold sponsor 
y un partner diamond pa cu 
e evento aki, demostrando 
asina cu e topico aki ta 
uno di hopi importancia 
pa ATIA su miembronan y 
comercio en general. Aruba 
Bank ta ATIA su diamond 
partner den e proyecto aki 
hunto cu CHS Technical 
Contracting como gold 



sponsor y e siguiente silver 
sponsors nan esta: Setar, 
Albo Aruba, Romar Trading, 
ASTEC, Aruba Time Share 
Association, Chartis 

Insurance, y Total Services. 
“Nos ta gradici nos diamond 
partner y nos gold y silver 
sponsors pa nan confianza 
y sosten.” ATIA ta invita tur 
miembro y no miembro, tur 
hende y companianan pa 
goza di un anochi di hopi 
inspiracion di nos lidernan 
politico di Aruba y alavez 
sosteniendo ATIA. E aña 
aki e corporate gala lo tuma 
lugra riba diabierna, 2 di 
November na The Westin 
Resort & Casino di 7:30 pm 
- 12:30 am. Ticketnan ta 
obtenibel na oficina di ATIA, 
na Pedro Gallegostraat 6 na 
Dakota. Tambe por yama 
ATIA na 582-7593 of email 
aura@atiaruba.org. 


*Urgently Needed Inside Valero Refinery* 


Focused*Competitive*Local.Results Second to None 

CB&I ARUBA N.V. 

Van Renselear Straat # 8 

Contact Info: Tel: 297-584-0880/297-584-0890 

Fax: 297-584-1166 

Tank Sand Blasters and / or Tank Painters 

• Blasting & painting experience required. 

• Blasting & painting qualifications are essential. 

• Knowledge of coating methods and techniques. 

• Knowledge of mixing and thinning paints. 

• Must demonstrate comfort level working at heights. 

• Be able to pass drug test ; physical test, and respirator fit test. 

• Ability to communicate, understand, and follow directions. 

• Safety awareness must be a top priority. 

Na 2009 Clarisca rabia y cu cabey plama a grita 
NO mas medida pa pueblo! 

Awe na 2012 Clarisca no 
a tende, no a mira y no 
ta bisa nada!!! 

Clarisca ta cla pa SIGUI vota PRO MEDIDA!!! 



STA. CRUZ - Ainda por corda Clarisca na 2009 masha 
rabia mes y cu cabey plama ta declara na varios ocasion 
cu e “maldito BBO” mester bay, esaki ta haci e pueblo 
pober. Clarisca a declara cu pueblo ya a cumpli cu 
suficiente fair-shair na gobierno. No por bini mas medida. 
Tin hende cu a kere Clarisca pero awe a bin resulta cu tin e 
gritamento dilanti television cu cabey plama a resulta di ta 
un simpel comedia y nada mas. Awe cu Clarisca tin mas di 
tres aña caba den parlamento, e no a percura pa elimina e 
“maldita BBO”, manera e mes tabata yame! Awe despues 
di tres aña locual por a mira ta un Clarisca cu cada vez ta 
vota PRO pa e gobierno di Mike Eman bini cu mas medida 
riba e pueblo. Aki por mira claramente cu Clarisca no ta un 
muher di palabra, pero mas bien ta haci declaracionnan 
simplemente pa haya simpatia den pueblo, pero e realidad 
ta cu no ta importe un bledu locual pasa cu pueblo di 
Aruba. Ainda ta fresco den nos memoria caminda e pueblo 
ta wordo azota pa avalancha di criminalidad, atraco, 
ladronicia y Clarisca Velasquez como parlamentario 
tabata haci mescos cu e no ta ni tende, ni mira y ni papia! 
Pero dia cu anti-socialnan a horta su auto, si mundo a caba 
pa Clarisca y te hasta a pone presion riba Minister Arthur 
Dowers pa polis solucion e caso y haya su auto, manera ta 
ser papia den pueblo. Hasta Clarisca a manda pueblo bay 
cumpra Alarma na Lucky Store pa nan auto! Pero awor 
cu nos ta na vispera di medidanan drastico cu pueblo di 
Aruba lo bay sinti su efectonan, ta kicoClarisca lo bay haci 
awor? Sigui vota PRO of pueblo lo mira Clarisca cabey tur 
plama ta grita na television NO NA MAS MEDIDA!!!!!!! Of ta 
e stoel ta mucho dushi cu Clarisca no kier lanta for di dje? 


MR. EVELYN WEVER- CROES Dl MEP: 

BERGUENZA CU TRAHADORNAN Dl 
REFINERIA MESTER MANIFESTA PA 
HAYA ATENCION Dl GOBIERNO 



STA. CRUZ - Siman 
pasa partido MEP tambe a 
wordo invita pa atende 
e manifestacion di 
trahadornan di e refineria. 
Den conferencia di prensa 
di MEP lider di partido, 
mr. Evelyn Wever- Croes a 
expresa cu e ta lamenta cu 
e trahadornan aki mester 
a bay te na e extremo aki 
pa por haya atencion di 
gobernantenan. Na 2009, 
tempo Valero a anuncia cu 


e ta bay baha e planta pero 
mantene e trahadornan na 
trabao, tur dia Mike Eman y 
Mike de Meza tabata na gate 
di e refineria pa sostene 
e trahadornan. Pero awor 
tur hende por conclui cu 
nan no tabata sincero den 
esey. Pasobra, awor cu 
nan mester a demostra nan 
sinceridad, nan a scoge pa 
keda scondi y no duna cara 
na e trahadornan. 
Trahadornan simplemente 


kier pa e gobernantenan 
intercede cerca directiva 
di e refineria pasobra nan 
no ta sinti cu nan a haya 
un pakete husto. Pero 
nan no por a haya ningun 
gobernante pa papia cu 
nan, te ora a demostra. 
Esey segun e lider di 
MEP ta algo lamentable. 
“Nos fraccion lo pone 
presion riba presidente di 
Parlamento pa continua 
cu e reunion cu el’a para. 
Pasobra e trahadornan 
awor a pone nan speranza 
den man di Parlamento. 
Mi ta spera cu gobierno 
por rebaha e tarifa pa tur 
hende cu a perde trabao 
e aña aki, sikiera te na 
15%, pasobra e aña aki 
tabata un masha mal aña 
pa masha hopi hende, y ta 
na su lugar pa gobierno 
duna un rebaho di tarifa, 
como incentivo. Ta den nos 
economia e placa aki lo 
worod inverti bek toch. Nos 
ta desea e trahadornan y 
nan famia hopi forza den 
e temponan dificil aki. Tin 
famianan ta preparando pa 
despedida di un miembro 
di nan famia cu mester 
bay traha den exterior, 
y famianan ta wordo ranca 
for di otro, pasobra ni 
con nan purba, nan no ta 
hayando trabao na Aruba. 
Mi sa cu ta temponan hopi 
dificil, boso ta den nos 
oracion y pensamento”, ta 
palabranan di lider di MEP 
Evelyn Wever-Croes. 



OROCASH 

COMPRA Y VENTA 




Preatamo Hba cualkier adicula. manera 

OrO, Auto y Aparatonon Electrorlco y cualkier 
articuio pacubo tin baicr. 


Purba bo mes! 

Bin cerca nos! 


HABRI 



DIA Dl SIMAN 


8:00 AM a 10:00 PM Telf: 582.49.89 KlnHtin?Ora n^stad, Anjba 

MR. EVELYN WEVER - CROES Dl MEP: 


”BAN UNI ESFUERZO 
DEN MOMENTONAN 
CRITICO PA NOS PAIS” 

Tin portanan ta habri pa MEP cu no ta 
habri pa AVP 



STA. CRUZ - Lider 
di Partido MEP den 
conferencia di prensa a 
comenta cu el’a a tuma 
notacuGobiernodiAruba 
ta bay purba drenta den 
negociacionnan atrobe 
cu PDVSA. 

“Mi ta contento di tende 
cu Gobierno ta bay haci 
esfuerzo pa mira si por 
tene e refineria habri, 
pasobra despues di e 
actuacion di lider interino 
di fraccion di AVP di 
sostene e candidato 
opositor di Presidente 
Chavez publicamente, 
cual por cierto ta algo 
diplomaticamente mira 
hopi estupido pa haci, 
portanan a cera pa AVP. 
Nos di MEP ta bolbe ripiti 
nos disponibilidad pa 


yuda unda cu tin mester, 
manera nos a pone 
por escrito na Minister 
Presidente Mike Eman 
dia 25 di April ultimo. Nos 
ta dispuesto pa uni forza 
pa sondea si PDVSA 
por ta un alternativa pa 
Aruba, pasobra manera 
mi a bisa caba, tin 
portanan ta habri pa MEP 
cu no ta habri pa AVP. 
Tin portanan ta habri pa 
mr. Evelyn Wever-Croes 
cu no ta habri pa Mike 
Eman. Den momentonan 
critico pa nos pais 
nos mester pone nos 
diferencianan un banda, 
y uni den esfuerzonan pa 
bienestar di henter nos 
pueblo”, lider di MEP, mr. 
Evelyn Wever-Croes a 
finalize. 


FACEBOOK TEMPO Dl ARUBA: 

REACCION Dl UN COMERCIANTE FURIOSO 

'BO TA BIN BUSCA 
SPONSORING PA CAMPAÑA 
POLITICO?!' 

For di un comerciante hopi furioso y mal rabia nos a haya e 

siguiente reaccion 


facebook 


"Mi a wordo acerca pa 
diferente parlamentario 
kendenan awor den 
pura ta buscando 
fondonan pa sponsor 
nan campaña politico 
pa e siguiente eleccion. 
Nan ta pidi entre 10 pa 
50 mil florin!! 

No ta wega shonnan; 
entre 10 pa 50 mil 
florin pa nan por bay 
campaña pa despues 
di eleccion nan por bay 
sinta dushi bek riba e 
stoel den Parlamento cu 
un salario di alrededor 
di 12 mil florin pa luna!! 

Shon, si for di dia cu bo 
a haya e puesto di biba 
lekker den Parlamento 
bo a spaar tur luna 2 mil 
florin di e salario cu bo 
ta haya y cu nunca den 
sector priva bo lo por a 
drumi soña di haya y cu 
nunca bo no lo a haya 
tampoco anto awe bo 
lo tabata tin suficiente 


placa di bo mes (via 
lomba di pueblo!) pa 
pagabomesuncampaña 
politico y bo no mester a 
cana kibra cu bo cara di 
coco bin pidi mi entre 10 
pa 50 mil di sponsoring 
pa campaña politico. 
Riba dje mi negoshi a 
sufri masha hopi mes 
durante ultimo 3 aña y 
mi tin 8 tata y mama di 
famia pendiente pa kita 
di trabao pasobra mi 
negoshi no por wanta 
mas sla financiero. Si 
bo a spaar 3 aña largo 
cada luna 2000 florin 
anto awe bo lo tabata 
tin por lo menos 3 x 
12 luna = 36 X 2000 = 
Afls.72.000,00 pa bo por 
campaña cune. Ainda 
mi no a ni papia mes di 
e daggeldvergoeding 
di 200 dollar of mas 
pa dia cu boso ta haya 
cada biaha cu boso 
bay pa 'trabao' den 
exterior siendo cu hotel, 
cuminda, transporte 


tur cos ta paga caba pa 
boso, placa pa telefoon, 
paña, transporte etc 
tur luna. E hendenan 
aki simplemente no 
tin cuero di cara. Si 
tuma 12 parlamentario 
di fraccion di AVP cu 
hunto lo por a spaar 
12 X 36 = 432 X 2000= 
Afls. 864.000,00 pa 
campaña anto sin conta 
e ministronan tambe. 
Pueblo esaki ta un 
berdad cu te awe ningun 
hende kier publica y 
ta pesey mi a acerca 
TDA pa mustra pueblo 
e berdad vies di kico 
ta encera campaña y 
kico nos di comercio ta 
wordo confronta cune 
anto pa colmo nan ta 
bin cu e actitud di medio 
Sino Fono tambe!' 

Nota di redaccion di 
TDA: "Sin comentario 
pasobra e informacion 
duna door di e 
comerciante aki ta 
papia pa su mes y esun 
cu no kere pasobra 
simplemente e no kier 
kere; sigui vota pa nan 
numa! 

Na Museo Arqueologico: 

Famianan a disfruta di un diadomingo cultural y 

divertido 




STA. CRUZ 
Diadomingo dia 28 
di Oktober, diferente 
famia a bin Museo 
Arqueologico Nacional 
Aruba pa disfruta di 
actividadnan recreativo 
y educativo. Drs. 
Raymundo Dijkhoff, 
arqueologo, hefe 

di Departamento 

Cientifico di Museo 
y curador di e 
exposicion “l’M ALIVE, 
Boc’i Brik” a tene un 
lectura informativo 
pa tanto adulto, 
hoben como mucha 
tocante e hayazgo y 
investigacionnan haci 
cu a conduci na e 
publicacion “Ceque2, A 
Sailor’s Grave at Boc’i 
Brik/ Puente: Skeletal 
Remains of a Mariner 
of the Greman Brig 
Hero, Lost to the 1886 
Hurricane Disaster”. E 
publicacion cientifico 
aki ta e base di e 
exposicion temporario 
nobo. Museo 

Arqueologico ta desea 
di gradici tur persona y 
instancia cu a contribui 
na e publicacion aki. 
E talentoso Melisa 
Richardson un biaha 
mas a transforma su 
mes den e figura mitico 
“Lorelei”, e biaha aki pa 
ofrece nos muchanan 
y hoben tres diseño di 
facepainting inspira 
pa e exposicion “Ml 
TA BIBO, Boc’i Brik”. 
Den sala di exposicion 


hasata e muchanan di 
mas chikito, yuda pa 
mami of papi a busca 
weso di skelet, mientras 
hobennan a laga 
mensahenan atras den 
botter. E homber traha 
di bacoba a haci un 
impresion grandi riba 
e muchanan y e storia 
tras di e arte a conmove 
hoben y adulto. A 
peticion general Museo 
Arqueologico a dicidi di 
laga e obra di arte “The 
tears of Bananaman” un 
tiki mas den exposicion 


pa asina ofrece e 
oportunidad na esnan 
cu no a mir’e ainda y 
esnan cu ta haciendo 
un foto- rapportage di e 
deterioracion di e obra 
mas tempo pa esaki. 
Museo Arqueologico 
Nacional Aruba ta keda 
na Schelpstraat 42 y ta 
habri di diamars te cu 
diabierna entre 10’or di 
mainta y 5’or di atardi 
y den weekend di 10’or 
di mainta pa 2’or di 
merdia. 

BENNY NISBET, LIDER Dl PPA: 


“ PUEBLO Dl ARUBA LO BAY PAGA E PRIJS .... 

ORA Dl BERDAD DILANTI PORTA.PA MAL MANEHO Dl 

GABINETE EMAN (AVP)!” 


STA. CRUZ - E 
declaracion di Ministro 
Liesbeth Spies den 2de 
Kamer ta algo hopi serio 
hasta hopi dramatico 
ora Ministro Spies riba 
pregunta y insistencia 
di miembronan di 
2de Kamer a dicidi di 
informa 2de Kamer cu 
dentro di algun siman.... 
Gabinete Mike Eman 
tambe lo mester tuma 
MEDIDA riba lomba di 
e comunidad Arubano 
cu lo wordo sinti tambe 
pa pueblo di Aruba!! Tur 
esaki ta parti di e ‘Ora 
di berdad’ cu a bati na 
porta! PPA mescos cu 
varios otro partido a 
mustra riba e mal maneho 
financiero di partido AVP 
den gobierno. Na unda 
den apenas 3 aña di 
gobernacion AVP a hinca 
nos pueblo den un otro 
crisis financiero. Apesar 
cu ta conoci cu cada 
vez cu AVP goberna, 
nan ta causa un crisis 
financiero di otro mundo, 
realidad di bida ta cu e 
Ministro di Finanzas, sr. 
Mike de Meza por wordo 


considera e ministro di 
Finanzas di mas ‘zwak’ 
cu Aruba a conoce. 
Mientras Gabinete 

Mike Eman por wordo 
considera e gobernacion 
di mas ‘zwak y mas malo’ 
na Aruba desde 1954!! 
Un gobierno cu a hisa e 
debe NACIONAL di pais 
Aruba cu un 800 miyon 
florin den apenas 3 aña 
di gobernacion y unda 
e ‘deficit’ financiero 
(falta di placa) a yega 
limitenan hamas visto, 
segun Banco Central 
den su relato anual di 
aña 2011. Ta bon conoci 
cu AVP a haci uso di 
su contactonan den 
CDA cu tabata ultimo 
añanan den gobierno 
hulandes pa juda nan 
hana fondo riba tereno 
internacional tanto pa 
yuda cu e ‘deficit’ aki 
pero tambe cu un posibel 
‘restructuracion’ di e 
debenan Nacional di pais 
Aruba. No cabe duda 
cu Gabinete Mike Eman 
representa pa e flamante 
ministro di Finanzas 
di mas malo cu Aruba 


Ezee Brother a haya 
bishita indesea 



STA. CRUZ -- Central ta manda un patruya na Ezee 
Brothers sitia na Schotlandstraat. Na e sitio polis 
a papia un homber cu ta declara cu ora el’a bay 
pa habri e lugar. El’a ripara cu e slot di e container 
tabata kibra. Desconocirnan a hiba 8 airco. 



a conoce, mester a 
priminti tanto na Hulanda 
y na otro instancianan 
financiero cu nan lo tuma 
un pakete di medida 
masha pisa mes. Ministro 
Liesbeth Spies NO ta bay 
‘zuig e informacion aki 
for di su duim’ manera 
un expresion Hulandes 
ta bisa. Cu nos flamante 
Ministro Presidente mr. 
Mike Eman tin e pudor di 


nenga esaki ta demostra 
solamente con mentiroso 
nos Prome Ministro ta. 
Hecho ta cu un pakete di 
medida ta necesario .... 
y esaki ta consecuencia 
directo di mal maneho 
financiero di e ultimo 
tres aña di gobernacion. 
E momento cu pueblo di 
Aruba y hasta economia 
Arubano lo bay paga 
un prijs caro pa e ‘mal 


maneho’ financiero di 
parti di AVP cu ta den 
gobernacion. Cu esaki 
AVP ta simplemente ripiti 
nan tradiccion di crea un 
caos pa cual e pueblo y 
e siguiente gobernacion 
tin di bay paga e prijs 
p’e. PPA ta di opinion 
cu e momento ta yega 
pa nos pueblo pone 
presion formal riba e 12 
miembro di parlamento 
di AVP cu ta sostene 
e caos y mal maneho 
aki. A yega e momento 
pa forzanan pa baha 
Gabinete Mike Eman y 
core cu e ‘team’ politico 
aki pa caba. Tambe ta 
momento pa pueblo duna 
esnan cu ta participa 
constantemente den 
e ‘dialogo social’ un 
mensahe fuerte.... cu 
pueblo ta tene nan co - 
responsabel pa e crisis 
den cual Aruba ta hinca 
y pueblo mester paga e 
prijs p’e. 


DE CUBA 

Electrical Contractor NV 

FOR ALL YOUR ELECTRICAL INSTALLATIONS 

“The Power Professionals” 


WE HAVE MOVED 


Nos oficina a muda pa Jaburibari 13A 

Our new office is located at Jaburibari 13A 

Tel: 582 2060 • Fax: 582 3176 

Tene na cuenta cu numbernan nobo di telefoon y fax 
Please take good notice ofnew telephone & fax numbers 

V N E-mail: info(a)dcec.aw • Website: www.dcec.aw 

Orario di Oficina 

7:30 am - 12:00 pm 
12:30 pm- 4:00 pm 

KLM a ateriza na 
Aruba cu Airbus 330 


GRAN OPORTUNIDAD PA GRUPONAN 
Dl GAITA GANA PREMIO! 

Inscripcion ta cera Diadomingo awor! 




Ayera a spera na Aruba 
un KLM, airbus 330- 200. 
Algo nobo pa Aruba. A 
celebra e hecho aki na 
aeropuerto ya cu e ta 
un avion confortabel y 
moderno. E KLM aki ta 
acomoda 30 business 
class y 213 asiento. Cinco 
vez pa siman e ta bula 
via Bonaire pa Aruba. 
Ora di regreso e ta un 
vuelo directo! E schema 
di salida ta: 6:40 pm y 


yegada ta 5:25pm! Esaki 
lo keda asina te cu Maart 
2013. 


STA. CRUZ -- E comision 
di Union Gaitero 2012 
kier recorda tur grupo 
di gaita cu e inscripcion 
pa participa na e festival 
mahestuoso aki ta cera 
Diadomingo awor, dia 4 
di November 2012. Por 
yama Sulaika Bareño na 
734-4300 pa inscribi of 
tambe via banwakluz@ 
gmail.com. Union 

Gaitero 2012 ta bay tuma 
lugar dia 7 di December 
2012 na Sportboys. E aña 


aki e gruponan lo hanja 
oportunidad pa gana 
8000 florin na premio. 
Lo tin varios premio pa e 
fanaticada di e gruponan 
tambe y e show aki 
indudablemente ta 
bay ta grandioso. 
Keda pendiente di tur 
desaroyo di e evento 
aki via www.banwakluz. 
com. Riba e potret 
por mira e gruponan 
ganador di aña 2011: 
Gaita Sensacionales y 


Katatumbo Teeners. E 
aña aki ya caba Gaita 
Talentoso, Katatumbo 
Teeners, Sparkle, 

Gaita Autentico y 
Pasa Palo (Upgrade 
Music) a confirma nan 
participacion. Comision 
di Union Gaitero 2012 ta 
haci un apelacion na e 
gruponan cu no a dicidi 
ainda pa no perde e 
tremendo oportunidad 
pa duna un presentacion 
fabuloso y gana premio! 



^ 1 

_11 

'Wi 


Cuida nos naturalesa! Spaar awc SKEIRO DJENTE 

Cranchi ta core mientras bo ta skeiro djente? Ta desper- 
dicio di awa cu a exigi hopi energia pa produci. Habri e 
cranchi te na momento cu bo bay spula boca. 


Abo tin un 


pa Aruba? 

V n "Curason Berde' 

MEP despues di encuentro cu expertonan riba efecto di salud: 


AWOR MAS CU NUNCA MESTER 
PARA E PROYECTO Dl MOLINA 
Dl BIENTO NA URIRAMA 



STA. CRUZ 
Parlamentarionan di 
MEP tabata presente 
na Renaissaince 

Conference Center riba 
invitaciondi Residentenan 
Afecta di Urirama. 
Durante e presentacion 
parlamentarionan a 
haya mas informacion 
cientifico y prueba con 
malo e efecto di molina 
di biento ta riba salud 
di hende. Esnan cu ta 
biba den cercania di 
molinanan di biento hopi 
biaha ta haya problema 
cu vertigo, insomnia, 
bista, y debi na alteracion 
hormonal cu por resulta 
den problemanan 

cardio vascular. Un 
pareha Mericano cu 
a wordo confronta cu 
problemanan asina 
despues cu gobierno a 
pone molina di biento 
cerca di nan cas na 
Maine, a conta cu eynan, 
ora un mama pone su yiu 
drumi, e ta puntre: bo a 
corda skeiro djente? Bo 
a corda haci un oracion? 
Bo a corda bebe bo pilder 
di drumi? Aya dokternan 
ta dunando muchanan 
pilder pa drumi, debi 
na e efectonan di e 
molinanan di biento. Den 
oranan di anochi tambe 
MEP tabata presente 
na e presentacion di e 
expertonan na Centro 
di Bario Noord, caminda 
por cierto politiconan 
di AVP a briya tambe 
cu nan ausencia. Lider 
di MEP tabata hopi 


determina despues di e 
presentacion aki: "Awor 
mi ta mas convenci cu 
nunca cu nos mester 
para e proyecto aki. 
Ministernan tambe a 
haya e informacion aki, 
y mi ta duda cu sabiendo 
tur esaki, toch nan ta sigui 
cu e idea absurdo di pone 
molina di biento. Diasabra 
mi a pasa patras di Alto 
Vista y mi por a mira cu 
trabaonan ta continua 
riba e plataforma nan 
poni pa e molinanan di 
biento. Mi por a mira 
tambe cu e kapel di Alto 
Vista tanto diasabra 
como diadomingo ta 
ricibi hopi bishitante. 
Ta tristo pa mira un 
naturaleza asina bunita 
y un lugar asina sagrado, 
lo por wordo afecta. Nos 
partido NO ta contra 
energia alternativo, 
nos ta sostene, pero e 
mester ta sostenible pa 
tur hende", segun Evelyn 
Wever-Croes. 

MOTIBONAN PAKICO 
MEP TA CONTRA: 

Partido MEP ta contra e 
parke di molina na e lugar 
ey pa diferente motibo. 

1. E inversion miyonario 
aki lo NO baha costo di 
bida, no costo di coriente. 
Esey WEB a confirma 
den Parlamento. 2. 
Molina di biento tin e 
riesgo di afecta salud di 
hende y awe nos a wordo 
convenci di esaki 


3. E molinanan ta afecta 
un parti di naturaleza 
hopi bunita pa Aruba y 
ta afecta e parti sagrado 
di kapel di Alto Vista. 4. 
E aventura miyonario 
aki lo afecta e situacion 
financiero di WEB 
severamente, nos no 
kier trece e compania aki 
den desbalance. Segun 
lider di MEP, e proyecto 
aki NO ta sostenible, pa 
usa e palabra di Mike 
Eman: ta solamente si 
e ta bon pa tur hende, 
e ta sostenible. Pero e 
proyecto aki ta malo pa 
esnan cu ta biba eybanda, 
pa motibo di salud, y e ta 
malo pa henter e pueblo 
cu mester sigui paga 
prijsnan halto di coriente. 
Di su parti MEP lo urgi 
presidente di Parlamento 
pa yama e reunion mas 
pronto posibel, cu MEP 
a pidi casi 6 luna pasa, 
pasobra mientras tanto 
si trabaonan ta sigui na e 
costa banda di Urirama. 



Endy Croes y Chipen 
Chirino a sali pa 
Houston Texas 

World Congress di ISF cu 120 pais 
miembro lo determina futuro di softball 



STA. CRUZ - Dialuna 
ultimo a sali pa Housten 
Texas presidente y vice 
presidente di Aruba 
Softball Bond sr. Endy 
Croes y sr. Francisco 
“Chipen” Chirino pa 
atende un Congreso extra 
ordinario Mundial di ISF 
unda decisionnan grandi 
lo wordo tuma. Manera 
a splica anteriormente 
cu desde Juli ultimo 
International Olympic 
Committee (IOC) a 
aproba durante weganan 
Olympico na Londres pa 
Federacion di Softball (ISF) 
y Baseball ( IBAF) entrega 
un bidding combina di 
Baseball masculino y 
softball femenino pa asina 
trata na invulcra e dos 
deportenan aki bek den 
weganan Olympico na 
2020. Softball y Baseball 
tabata tin diferente reunion 
entre e presidentenan Don 
Porter y Riccardo Fraccari 
di IBAF pa cu e desaroyo 
nobo aki. Major League 
baseball tambe a duna su 
compromiso pa aporta na 
sostene e idea akisi a caso 
logra join cu e meta pa 
drenta weganan Olimpico 
bek. December proximo e 
bidding aki lo mesterwordo 
presenta y na September 
2013 na Buenas Aires 
Argentina decision final lo 
cay cual ta e deporte cu lo 
drentaweganan Olympico 
na 2020. Pa cu esaki ISF a 
manda yama un Congreso 


Extra ordinario mundial 
unda tur su miembronan 
lo bay tuma un decision 
hunto cu un vision pa 
futuro. Endy Croes como 
Vice Presidente tambe 
di CONPASA unda 33 
paist a resorta bao di 
e Conferedacion Pan 
Americano aki lo tin 
bastante trabao specifico 
cu ISF a pidi’e pa cumpli 
cune mientras Chipen 
Chirino tambe a wordo poni 
den un comision di trabao 
special. Lo debati fuerte 
riba e pro y contranan pa 
asina finalmente tuma un 
decision conhunto. Endy 
Croes a wordo apunta 
tambe pa traduccion 
instantaneo di Ingles 
pa Spaño pa e paisnan 
di habla hispana cu ta 
resorta bao di CONPASA 
durante dicho Congresia. 
Tin 2 comision mas unda 
tanto Endy y Chipen lo 
haci trabaonan specifico 
promer cu e Congreso. 
Presidentenan cu lo hunga 
un rol importante sigur den 
e decision aki ta Presidente 
di ASA y di Canada kende 
ta amigonan personal di 
nos delegacion di Aruba. 
Contactonan valioso aki 
lo sirbi Aruba sigur pa 
sigui desaroya. Lo keda 
en espera hopi ansioso 
kico lo ta e resultado di e 
Congreso extraordinario 
Mundial. 

SUCESO AWE24.COM 

Chaufféur a desviando pa auto, a dal riba muraya di 

Crown 

STA. CRUZ -- Diamars mainta a drenta informe di un accidente na e cruzada banda di Crown na Dakota. Mesora a dirigi un patruya pa e 
sitio. Na yegada di e patruya a bin compronde cu e chauffeur di e Kla Cerato shinishi A762 cu tabata bayendo zuid den Avenida Milio Croes a 
haye ta desvia pa un auto cu a sali su dilanti for di Druivenstraat. E maniobra a pone cu e chauffeur di e Kia a bay dal riba e muraya di Crown. 
Afortunadamente ningun hende a resulta herida. 



















































SOLOiuk 


Diarazon Oktober 31, 2012 


SUCESO AWE24.COM 


Pagina 19 


Mas auto horta haya patras di 
veld di Caribe 

STA. CRUZ -- Diamars mainta a drenta informe di cu tin un otro Toyota Tercel 
blanco cu a ser horta patras di e veld di Caribe. Mesora a dirigi un patruya pa e sitio 
y a bin topa cu e Toyota tercel blanco A5018 pero sin windshield. Tambe e tabata 
falta algun otro pieza. Mesora a pidi pa un takelwagen pa hiba e auto aki pa mas 
investigacion. 


Pazuid di Mansur Ballpark: 


Polis a bin logra 
haya un Toyota 
Tercel blanco horta 
sin wiel 




STA. CRUZ - Diamars mainta un patruya a bin encontra 
cu un Toyota Tercel blanco A55764. E auto tabata falta 
su 4 wielnan completo y tambe parti di e cosmetica 
dilanti y varios pieza mas cu mester di nan den e hood. 
Mesora a confisca e auto y a hibe na warda di polis pa 
mas investigacion. 



Banda di Palo Marga 
cu rafaganan di 
biento a ranca pari 
di dak di zink 

STA. CRUZ - Dialuna tanto pabao di brug como tambe 
pariba di brug a sufri daño di awa y tambe di e rafaganan 
di biento, for di un di nos colaboradornan nos a ricibi 
foto di e situacion menciona. 

Agentenan di biahe di 
Connecticut di bishita na 

Aruba 


STA. CRUZ 
Recientemente Aruba 
Tourism Authority a 
invita un grupo di agente 
di biahe di Connecticut 
pa conoce nos dushi 
isla. E programa a 
wordo coordina pa 
Jasmine Maduro, 
representante di Aruba 
Tourism Authority. Nan 
a haya e oportunidad 
pa conoce diferente 
hotel y haci un tour 
pa conoce nos dushi 
isla. Tur e agentenan 


a keda hopi asombra 
con Aruba a cambia den 
ultimo 15 aña y cu Aruba 
en general ta un isla all 
inclusive y especialmente 
e seguridad y amabilidad 
cu Aruba ta ofrece na 
bishitantenan. Pa e 
agentenan aki Aruba 
ta un pafs cu por wordo 
bendi hopi fácil compara 
cu Cancun, Punta Cana, 
Jamaica, St.Lucia, 
Bahamas, Barbados y 
Hawaii Aruba Tourism 
Authority kier a gradici tur 


e hotel nan cu a participa, 
Bucuti, Amsterdam 
Manor, Divi All Inclusive, 
Tamarijn Aruba, Riu 
Palace, Radisson, 

Hyatt, De Palm Tours, 
Kukukunuko, Cuban’s 
Cooking, Moomba Beach, 
Carubbian Festival 
unda cu nan a goza 
sin fin y especialmente 
Renaissance Resort 
unda cu nan a hospeda y 
De Palm Tours cu tabata 
nan transporte na Aruba. 


r 


v r 


r 

Playoff Heineken di Aruba Softball Bond a continua 

MIO Atletics ta bounce bek pa 
empata e serie y forsa un wega 



\ _ ) 


"Santa Rosa ta 
introduci hooi 
Canades na un prijs 
hopi mas economico 
barata" 

“Dunando sosten na e criadornan di 
bestia local” 


STA. CRUZ - Playoff 
HEINEKEN di Aruba 
Softball Bond a continua 
durante weekend riba 
veld di Kudawecha. E 
team di e muchanan 
hoben di Willy “the cat” 
Gomez y Tito Wever 
“the Irausquin brothers” 
esta MIO Athletics ta 
bounce bek despues di 
un derota di diabierna 
ultimo y ta empata e 
serie di best out of 3 na 
uno y asina ta forza un 
wega crucial cual lo tuma 
lugar diahuebs awor 1 di 
November cuminsando 
pa 7:15pm na veld di 
Flatstone. Manera ta 
conosi MIO Athletics 
un team miembro nobo 
di ASB unda mayoria 
hungadornan ta yiunan 
di X hungadornan 
di Astros Athletics y 
amigonan di school ta 
haciendo un cos den nan 
promer aña hungando 
campeonato. E team aki 
tin un fanaticada grandi 
su tras y impresionante 
un cantidad di chicksnan 
jong ta patruya tereno ora 
e jongbloodsnan di rond 
17 aña ta hunga. Di otro 
bandanan tin un weso 
duro pa lucha contra dje 
den RC Cola. RC Cola 
un equipo bon balance 


cu hopi experencia di nos 
amigo Juan Geerman. 
Juan un bon conocir 
tambe den gayero y pues 
ta un guerero. Diahuebs 
awor e wega decisivo aki 
lo tuma lugarnaFlatstone. 
MIO Athletics despues di 
a perde diabierna 15-14 
den un wega dramatico 
no a baha cabez ta 
bek den e serie. MIO 
Athletics 9 careda, 9 hit, 
0 eror. RC Cola Indians 
7 careda, 5 hit, 1 error. 
Daniel v/d Linden ta 
resulta pitcher ganador 
ricibiendo relevo di 
Jomark Flanegin den di 5 
entrada. Erick “Pabuchi” 


Coochieslrausquin ta bay 
cas cu e derota. Erick 
ta wordo releva den di 
5 entrada pa Andresito 
Maduro. Andresito kende 
a sufri un accidente 
diabierna momento cu un 
bateador ta regresa un 
recta den su direccion 
cu ta alcanse flush 
den sucara. Andresito 
sinembargo despues 
di a ricibi atencion 
medico y algun stitch 
riba su wowo a regresa 
tereno y diadomingo 
cu curazon grandi a 
regresa riba monticulo. 
ASB ta desea Andresito 
pronto recuperacion 
.Mihor bateadornan pa 
MIO Athletics ta Ayrton 
Flanegin 1-1, Jomark 
Flanegin y Zayron Wever 
ambos di 3-2, Deyon 
Peterson 4-2, Dyron 
Irausquin 2-1 y Giancarlo 
Gomez di 3-1. Pa RC 
Cola Indians a destaca 
na bate Jeremy Geerman 
4-2, Gerald Werleman y 
Sandrick Geerman di 2-1, 
JerinoHenriquez di 3-1. 
Fanaticada playoff di 
softball fastpitch ta den 
pleno desaroyo. Pues 
yega tereno bin apoya bo 
equipo preferi!!!! 


STA. CRUZ -- Despues 
di a sondea diferente 
opcion, recientemente 
Santa Rosa a logra 
yega na un acuerdo 
pa importa hooi di bon 
calidad for di Canada 
pa Aruba. E hooi aki 
lo wordo bendi na 
un costo cu ta Afl. 
10,- mas barata cu e 
hooi Americano cu 
normalmente Santa 
Rosa tin na benta. 
Ambos hooi ta di 
calidad sumamente 
halto cu no ta seco 
dimas y ta contene un 
holor y color fresco. 

E hooiCanadestatraha 
abase di Thimothy/ 
Alfalfa tanten cu e 
hooi Americano ta 
traha abase di Alfalfa/ 
Orchard grass. 

Thimothy/Alfalfa (hooi 
Canades) ta consisti 
di tur e nutricionnan y 
proteinanan necesario 
pa bestianan di rasa 
cu ta y cu no ta come 
cuminda concentra. 


Na e momentonan aki e 
criador tin e opcion pa 
cumpra hooi Canades 
(29kg pa Afl. 37,25) of e 
hooi Americano (34kg 
pa Afl. 47,30) na Santa 
Rosa. 

Mirando e situacion 
economico di hopi 
criadordi bestia, Santa 
Rosa ta sigui boga y 
busca optionnan mas 
faborabel cu lo alivia 
e peso financiero riba 
e criador, den e forma 
aki dunando sosten na 
e practica esencial aki. 

Santa Rosa ta 
evaluando otro 

optionnan mas serca 
di Aruba, for di unda 
lo por importa hooi 
na un mihor prijs y 
alaves manteniendo 
e calidad halto cu 
cual ta beneficioso e 
bestianan. 

“BAN SOSTENE NOS 
CULTURA, PRACTICA 
CRIA, PESCA Y 
AGRICULTURA” 

Otro Exito Mas den Ajedrez Internacional pa Aruba: 


J omar Benschop Campeon di Bonaire Regatta Chess 

Challenge 2012 


STA. CRUZ - Den e 
fin di siman di 5 pa 7 di 
Oktober, Federacion di 
Ajedrez di Aruba a manda 
un di su toptalentonan 
hubenil, Jomar Benschop 
(15aña) , pa participa 
n’e prome Bonaire 
Regatta Chess Chess 
Challenge na Boneiro.E 
torneo aki tabata dividi 
den unSeccion Hubenil 
(categorianan di 6-9 aña, 


10-12 aña y 13-18 aña) 
y unSeccion Abierto. A 
participa hungadornan di 
Aruba, Boneiro y Corsou. 
Jomar a participa den e 
Seccion Hubenil di 13- 
18 aña y den e Seccion 
Abierto y a logra e titulo 
maximo den ambos 
seccion kedando invicto! 
Jomar recientemente 
a sali campeon den 
e presitigoso torneo 


internacional The 

Curaçao Chess Festival 
den e seccion di U-18 y 
awor tin plannan serio 
pa gana e Seccion U-18 
di The Aruba Chess 
Challenge cu lo ser 
hunga den fin di siman 
benidero, di 2 pa 4 di 
November, den Centro 
Deportivo Betico Croes. 
Lo tin 5 pais participando 
cu ta Aruba, Boneiro, 


Corsou, Suriname y 
Venezuela. Lo no bira 
facil pa Jomar gana e 
Seccion U-18, ya cu tin 
algun hungador fuerte cu 
lo ta participando den e 
categoria di edad aki. Si 
Jomar logra di gana, e lo 
ta e prome hungador cu 
ta gana e seccion hubenil 
U-18 di e tres torneonan 
internacional cu e 
islanan ABC ta organisa 


anualmente. Nos ta invita 
tur hungador di ajedrez 
y tambe aficionado, pa 
bin paricipa of bishita 
The Aruba Chess 
Challenge, cu tambe lo 
tin un Seccion U-12 y un 
Seccion Abierto, y asina 
presencia un posibel 
logro nobo pa Jomar y 
Aruba. 

Minister Visser y Comision di Subsidio pa Deporte ta 
urgi federacionnan pa tene cuenta cu Regeling 2013 


STA. CRUZ 
Recientemente 32 
federacion a presenta 
riba invitacion di Minister 
Richard Visser, Ministerdi 
Deporte pae presentacion 
di e comisionnan cu 
ta trahando duro pa 
deporte aki na ARUBA. 
E comisionnan aki ta 
“Comision di Subsidio 
pa Deporte” den su 
constelacion nobo, 
“Comision Tecnico 
Nacional” y “Centro 
Medico Deportivo 

Arubano (CEMEDAR). 

Comision di Subsidio 
pa Deporte a duna un 
presentacion basta 
amplio y detaya pa splica 
tur e rekisitonan cu cada 
"Federacion Deportivo” 
mester cumpli cu ne 
pa bin na remarca pa 
subsidio pa aña 2013. 
Tin cambionan den e 
reglamento cu ta duna e 
federacion mas espacio 
pa traha segun nan 


criterionan. Tambe tin 
postnan cu comision 
a introduci como 
subsidiabel pa otro aña, 
manera trainingskamp, 
ayudo pa atletanan activo 
studiando den exterior y 
un miho compensacion 
pa e entrenado. Comision 
di subsidio a splica tambe 
e rol grandi y importante 
cu Comision Tecnico tin 
den e control di comision 
di subsidio. Comision 
Tecnico tin e tarea di 
controla e atletanan elite 
y seleccionnan nacional. 
E tarea ta pa controla 
si ta cumpli cu e plan di 
entrenamento segun e 
contenido, den e periodo 
stipula y cu presencia di 
mayoria atleta. A base di 
e criterionan aki ta duna 
Comision di Subsidio 
conseho si ta responsabel 
pa subsidia e ramo di 
deporte concerni. 

Den e maneho di minister 
pa hisa e nivel di e deporte 



PRONTO: 

APERTURA: 

JOHN'S LUNCH TRUCK 
HABRIDEN PARKING PLACE 

Dl CODEMSA NACUMANA. 
ORARIO: 11 'OR AM PA 2.30 PM. 


CELL: 5648014 . 
PLAT0NAN SALUDABEL. 


el a institui CEMEDAR 
(Centro Medico Deportivo 
Arubano) pa duna guia y 
haci testnan necesario 
cu e atletanan elite y di 
grupo reserva. Manera 
nan lema ta propaganda 
“CEMEDAR ta e team 
tras di e team”. 

Durante e anochi aki tur 
federacion a ricibi copia di 
e Regeling 2013 aproba 
pa Minister Visser cu tur 
informacion adicional 
di Comision Tecnico y 
CEMEDAR. 

Ya for di cuminsamento di 
augustus e miembronan 
actual a repasa y delibera 
e cambionan necesario 
den e reglamento pa 
2013. Pa bin na remarca 
pa un subsidio como 
ayudo pa e federacionnan 
deportivo esakinan 
mester cumpli cu e 
siguiente condicionnan: 
E federacion mester 
ta activo; mester a 
organisa un campeonato 
nacional durante aña. 
Mester tin un directiva cu 
minimal 5 miembro; E 
federacion/ organisacion 
mester a acepta e 
ayudo administrativo di 
Twinfield pa medio di 
Ernst &Young; Mester a 
organisa por lo menos 
1 Asamblea General 
y diferente reunion di 
directiva durante di aña; 
Mester a organiza por lo 


menos 2 competencia of 
campeonato pa publico 
pa aña; E federacion, 
organisacion of club 
deportivo mester acepta 
pa pone propaganda 
di Fundacion Lotto 
pa Deporte durante 
nan evento deportivo; 
Cada 3 luna Comision 
di Subsidio lo publica 
e subsidionan otorga 


na e federacionnan; A 
base di e relatonan ricibi 
comision por cambia 
e condicionnan aki si 
comision haya necesario. 
Comision di Subsidio ta 
urgi tur federacion pa 
cuminsa prepara nan 
documentonan ya cu e 
control riba esakinan lo ta 
mas estricto e biaha aki. 



CHRISTMAS LUNCH/DINNER: 

ENTREE: EGGROLL 

MAIN COURSE: SLICED TURKEY, BREAST DEN 
PINEAPPLE-ORANSE, SAUS, BUFFET HAM DEN SWEET & 

SOUR SAUS LOMITO DEN MUSHROOM SAUS , AROOS 
PRIMAVERA SALADA 

DESSERT: CHEESE CAKE PRIJS: FL 45,00 P.P. MIN. PERSONA: 50. 

Johris Tarty Ttace 
Tiedra TCat 85T 
CeCO; 737-0042 

ENTIERO CONMOVEDOR Dl 
j OSE MARIA "j OSSY" CROES 


STA. CRUZ - Jose Maria "Jossy" a wordo hiba pa su ultimo lugar di 
sosiego. Despues di respons den Iglesia Catolico, Jossy a wordo hiba 
pa Santana Catolico na Paradera. Jossy tabata un gran deportista cu a 
practica diferente deporte den diferente Club. Na famia- y conocirnan 
nos ta extende sincero palabranan di condolencia y cu Jossy sosega 
na Paz. 

CRUZ CORA ARUBA CU MAINTA PA 

"NOS GRANDINAN" 


STA. CRUZ-- Cruz Cora 
Aruba diahuebs ultimo a 
tene un encuentro social/ 
informativo pa un grupo 
di edad halto. Ya for di 
2011, e team di Cruz Cora 
yama “Het Witte Licht” ta 
organiza cada kwartal un 
encuentro unda un grupo 
di mas of menos 30 
hende grandi ta bin hunto 
un mainta y socializa pero 
tambe haña informacion 
cu ta beneficia nan bida. 
E mainta aki tabata 
tin como meta “Biba 
Saludabel” y a invita 
Apotheker Ralph Brion 
y colega Nicole Jacobs 
di Botica di Servicio pa 
duna un charla tocante 
e uso corecto di remedi. 
E invitadonan tabata tin 
masha hopi pregunta 
tocante orario pa tuma 
remedi, si ta tuma esaki 
cu of sin cuminda, cuanto 
awa mester bebe etc. 
Tambe Sr. Brion a splika 
cu semper ta bon pa 
ora di bai un dokter of 
specialista, pa hiba un 


saco cu tur remedi cu 
e persona ta tuma, pa 
asina e dokter por wak si 
tur cos lo traha cu otro na 
momento di receta remedi 
nobo. Tambe a enfatiza 
hopi riba e importancia 
di tuma remedinan pa 
presion y sucu tur dia 
manera ta receta sin falta 
uno. Tambe cada invitado 
a haña un “pillbox” di 7 dia 
regalo for di Cruz Cora 
pa asina nan por na cas 
parti tur remedi pa uso 
diario mas facil pa tuma. 

Durante e mainta aki e 
grandinan por a disfruta 
di algun snacks y sopi. 
Cruz Cora Aruba kier a 
gradici tur cu a yuda di 
un of otro manera pa haci 
e mainta aki un exito, 
specialmente Botica di 
Servicio, Martica pa su 
dushi sopi y “Het Witte 
Licht” cu ta consisti di: 
Marieta, Minerva, Estel, 
Kirsten, Elise, Jenneke, 
Fesito, Nyeella, Richard, 
Indra y Sabine. 

FOR SALE 


Ta bende hariña di 
MAISHI RABO 100% 
Nature’s Discount 
Seroe Blanco dilanti 
di APFA 

Telefon 588-5380 


Oportunidad 


Oportunidad pa inverti 
ta bende un compleho di 
apartamento na Noord. 

Yamacehno 593-7118 


TA BUSCA 


Ta bende tereno Prime Spot 
na Sta Cruz pa supermarket 
of negoshi. 

Tereno Eigendom. 

1. 600m2@250 florin per 
m2, situa pariba di dokter de 

Cuba na Sta. Cruz 

2. 600m2 @ 250 florin per 

m2, situa pariba di 
Dokter De Cuba na Sta. Cruz 

3. 800m2 @ 500 florin per 
m2, Situa otro banda di Taco 

Bell na Sta. Cruz, 
ariba caminda grandi. 
Contact Ecro na 730-7000 



Boutique Keyla tin un coleccion grandi di paña 
pa diferente ocasion den size small te cu 3XL. 
Nos ta habri di dialuna pa diasabra, di 9.00 
AM pa 6.30 PM 

Nos tin un parkeerplaats amplio. 

Boutique Keyla 
Paradera 84 

tel: 582-1164 cel: 593-1189 
website:boutiquekeyla.com 
facebook:Boutique Keyla 




Private Center 
Investigation Aruba 

1. Nos ta un compania Arubiano 

2. Nos ta investiga tur cos cu bo por duda 
aden? 

1. caso di divorcio 

2. caso di maltrato 

3. caso di duda aden??? 

4. caso di corupcion 

5. caso di ladronicia 

6. caso di atraco 

7. nos ta filma tambe videonan 

8. nos ta graba tape di combersacionnan 

9. nos ta rond mundo completo den e trabou aki 

10. nos ta traha rapport tambe di tur clase 

11. nos ta keda den nos sistema priva 

12. nos ta saca potret tambe 

13. abogadonan por contact nos tambe pa facilita nan 
trabao tambe 


Yama nos na tel: 5684160 
24 ora pa dia 


■■■ | MSh' 



SP@ifi SI@Éi o 

Transportando Seguridady Confmnza! 

W DIRECTOR 



wPl \-j Oranjestad T Aruba 

Jf Tel: (297) 747-3004 

^ mS (297) 563-5403 

^— E-mail: sionaruba@hotmail.coin 

■ sion aruba 

Con acceso gratis a internet, dentro del vekiailo 


CLASIFICADO 

solodipueblo@gmail.com 


^t^bco 


Medical & Home Healthcare Services 

Av. Milo Croes 52, Dakota - Aruba 

Tel. 582 6651 / Fax 582 6567 


BUSCA TUR BO PRODUCTONAN DIABETICO 


Manera: 

Diabetic Hand, Elbow & Knee Lotion 
Diabetic Face Care 
Diabetic Nail & Finger Cream 
Diabetic Foot Massage Cream 
Diabetic Key Chain (Jabero) 

Diabetic Bracelet and Necklace (Armband i Cadena) 

Special Medical Diabetic Shoes 

Gluco Perfect (Machine pa test sucu den sanger.) 


Labco Medical 

lider den productonan 
Diabetico na Aruba 


TA BUSCA 


Santa Cruz Bar ta 
buscando animeermeisje. 
Pa mas informacion 
yama 593-3618 of 
585-8088 


AUT0 BIEU!!! I FORSALE 


TRABA0? 


Bo ta buscando trabao? 
E espacio aki por 
ta di bo. Manda nos 
bo anuncio di bo 
specialidad of bo ramo 
di trabao cu bo number 
di contacto. 
585-9500 


AUTO BIEU NOS 
TA PIKI AUTO BIEU, 
COMPLETAMENTE 
GRATIS TAMBE NOS 
TAPIKI: AIRCO.STOOF, 
WASMACHIN ,FRIGIDAIRE, 
BATERIA ECT YAMA NOS 
NA TEL : 5925766. 


Ta bende tereno di 622 
m2 eigendomsgrond na 
Sta. Cruz, situa poco pa 
bao di oficina di MEP na 
Sta. Cruz 
Contact ECRO na 
730-7000 


TA BENDE 


Un apartament 
complex na Cunuco 
Abao, completamente 
cla! Ta consisti di 3 
apartamento di cual 
cada un tin 2 kamber, 
baño, sala, cushina. 
Situa 3 minuut di La 
Cabana y 4 minuut di 
Westin Hotel. Asking 
price: 

Afl. 400.000,OO.Pa 
informacion 

yama ECRO - 730-7000 


TA FURA 


Orange Matras Fabric 

ta fura y traha matras y box 
spring den tur midi, ta fura 
set di sala, tv chair y pa auto 
pa mas info bishita nos 
olijfistraat 23d of por jama na 
588-7468/ 569-8053. 


TA BENDE 


FILA BRASILERA 
VACUNA, 9 SIMAN 
TELL: 6900955 / 
7425209. 


TA BENDE 



Un generator 
Denyo di 15 KVA 
aribasugaroshi 
cu wiel. Ta start 
y traha den 
perfecto condicion. 
Afl. 16.000.00 
negociabel. 
Haci bo oferta. 

Call: 739-0101 


TA HUUR 


Apartamento na 
Noord, Cunuco 
Abao, banda di 
Texaco Sasaki 2 
kamber separa, 
sala, cushina, 
comedor, 

1 baño 

Apartamento ta 
completamente 
muebla; cama 
kingsize, mesa di 
comedor, set di 
sala, frigidaire. 

Ta inclui 2 airco tipo 
invertor ( pa spaar 
coriente) Exclusief 
cuenta di coriente y 
awa Afl. 1200.00 
per maand 
1 luna 

downpayment 
plus 1 luna paga 
adelanta 

Contact Ecro Real 
Estate na 739-0101 

Sta.Cruz Bar cu celebracion di Halloween 


Diarazonawor Santa Cruz Barta invita un y tur pa bin celebra den grandiZoombie Nightl 
Dichocelebracion lo cuminsa di 8:00 en adelantete cu orananlaat di madruga. 


Mas cu claro lo byi in premionan especial pa e mihordisfraz.CerbezBalashi ta invita pa bo pa bin 
Celebra e anochi di terorcu musica di Happy Traveling Disco. 


Lo bay tin premiomaneracaha di cerbezBalashi, Hipnotic y hopi mas, 


Unanochiyena cu ambiente cu variacion musical DJ Happy & DJ Rupi& DJ Smiley. 


Santa Cruz Bar & restaurant ta invitatursuclientenan pa bin pasaunratoameno. Lo bay tin Happy 
Hour cuminsandc for di 8:00 y pa tur Ladtes lo bay tin un special treat. 


Snacks lo ta on the house! Yega bo tin cu 
yega y pega! 


TA BENDE 


chest freezer 1 
luna usa 
400,-afl 
pa mas info 
yama:5687572 


TA BENDE 


den bon condicion: 

1. un Convenction Oven 

2. Cooler 2 porta (Marca 

Hobart) 

3. 20 Qt Mixer (Marca 
Hobart)Pa mas 
informacion tuma 
contacto na: 7385566 
Prijs discutibel. 


TA BENDE 


Un vestigings 
vergunning di un bon 
bar restaurant y mini 
market n.v cu import 
vergunning. Mihor oferta 
ta bay cu ne pa mas 
informacion yama na 
cell: 592-7182. 


TA BENDE 


Nummerplat: 
di 3 cifra 
BB pin: 
26C53372 



c Tofctturdi dla. : 30 Oktober 

Santo 

Domingo 

Diario 

Curaçao 

Super 4 

Lot / Cat 

Big 4 


8767 

8650 

1445 

8710 

8649 


3757 

2110 


5295 



2950 

6910 


5478 


Lotto 

04-03-06-05-17 

Mini Mega 

29-19-05-02 

Mega Ball 

04 

Zodiac 

0081 Capricornio 


Telefonnan importante: 

B0TICANAN: 


Maria 

585-8145 

Di Servicio Noord 586-4606 

Seroe Preto 

584-4833 

Fergusonstraat 

583-0620 

Kibrahacha NV 

582-2007 

Oduber NV 

582-1780 

Paradera 

588-6638 

Santa Cruz 

585-6890 

San Lucas 

584-4830 

San Nicolas 

584-5712 

Santa Anna 

586-0027 

Trupiaal 

582-8671 

Eagle 

587-9011 

4 Centro Medico 584-5779 

Aloe 

584-4606 

Central NV 

585-1965 

Dakota NV 

588-7364 

Del Pueblo 

582-1253 

P0LIS: 


Oranjestad 

100 

San Nicolas 

104 

Sta. Cruz 

105 

Noord 

107 

Tip-line 

11141 

Brandweer/Ambulance 911 

Guardacosta 

913 

Seguridad National 11911 

Hospital 

527-4000 

Centro Medico 

524-8833 

Setar storing 

117 

Web Storing 

525-4600 

Elmar storing 

523-7147 1 

Agencia Funeral: 

The Olive Tree 

584-8888 

Ad Patres 

584-2299 

Aurora 

588-6699 

Mementomori 

582-2222 

Fundacion: 


Cas 

584-2050 

Fada 

583-2999 

FAVI 

582-5051 

Famia Planea 

588-9591 

Autismo Aruba 

588-1179 

Pa Hende Muherr 583-5400 

Pa Hubentud 

588-6138 

Bloedbank Aruba 587-4260 

Solo di Pueblo 

585-9500 

Canal 22 

585-9500 

|Tip pa redaccion 592-6895 | 


Dokter y Botica na 
Warda pa bao di Brug: 


Yama pa informacion na 
Horacio Oduber Hospital: 
527-4000 


Dokter y Botica na Warda 
pa riba di Brug: 


Yama na Centro 
Medico 

524-8833 

SCILGu 


notic(anan internaçIonal 


PARTIDO Dl E PRESIDENT 
Dl UCRANIA PARCE Dl LO 
MANTENE E MAYORIA 

Kiev - E partido politico di 
president Viktor Janoekovitsj 
ayera a tuma e delantera den 
e resultado di e eleccionan 
parlamentario di Ucrania. 
Partidonan politico opositor 
na fabor occidental parse di 
a haya bon resultado, pero 
ta parse cu e partido di e 
Regionnan lo mantene su 
mayoria den e representacion 
di pueblo. Cu 30 por ciento 
di votonan conta e bloke 
di Oposicion Uni ta para 
riba 21 por ciento, di cual e 
partido di e detenido ex Prome Ministro Joelia Timosjenko ta forma 
parti. E partido di su nemesis Janoekovitsj tin 36,6 por ciento di e 
votonan emiti, segun e comision central electoral. E tercer lugar den 
e clasificacion a ser reserva provisionalmente pa e comunistanan 
cu 15, 3 por ciento sigui pa UDAR cu 12,6 por ciento di e votonan. 
E partido di oposicion nobo UDAR ta ser dirigi door di campeon di 
boxeo mundial Vitali Klitsjko. E intermediario no tin ningun influencia 
riba e votacion den districtonan electoral individual, cu ta asigna e 
otro mitad di e total di 450 asiento valido parlamentario. 

OBAMA TA CONSIDERA 
REDUCCION Dl IMPUESTO 

Washington - E gobierno di president Barack Obama ta considerando 
un reduccion nobo di impuesto cu lo por produci cientos di dolar pa 
aña pa Americanonan trahadoor. Esey e corant The Washington Post 
a informa a base di fuentenan rond di Cas Blanco. E reduccion por 
duna e economia Americnao un impulso adicional si e placa ser gasta. 
Ta e intencion cu cada Americano lo mira e reduccion bek riba su 
cuenta di salario. E medida di impuesto lo bin na lugar di un reduccion 
di impuesto similar cu ta termina e aña aki. Riba 6 di november e 
eleccionnan presidencial Americnao lo tuma lugar. E Republicano 
Mitt Romney lo enfrenta Obama. Un di nan punto principal di discordia 
ta cual di nan medida di impuesto lo haci mayor bon pa e economia 
Americnao y e Americanonan. Obama kier asegura cu e clase media 
lo no bay paga impuesto mas, 
mientras cu e lo pone e riconan 
paga un impuesto mas pisa 
pa drecha e finanzas estatal. 

Romney a critici e ideanan di 
Obama fuertemente. Segun 
e tur e impuestonan nobo ta 
bay a costo di e crecemento 
economico. Medidanan previo 
di Cas Blanco cu mester a 
duna e economia un impulso, 
el a yama un fracaso. 


ALEMANIA TA DESEA 
COMERCIO LIBER CU 
ESTADOS UNIDOS 

Osnabruck- E ministrodi Relacion 
Exterior, Guido Westerwelle, a 
pidi e Union Europeo y Estados 
Unidos un zona di comercio liber 
pa trece e crisis di deuda bou 
control. Westerwelle a expresa 
esaki den e revista comercial 
Handelsblatt. Segun e ministro 
Estados Unidos y Union Europeo 
no mester traha hunto solamente 
riba tereno di politica exterior y 
seguridad mas estrecho, sino 
tambe riba e tereno di economia. 
Mi ta insisti cu Europa y Nord 
America mester cuminsa tan pronto posibel cu combersacionan 
tocante un zona trans-Atlantico di comercio liber, segun Westerwelle. 
Alemania ta laga mira con bentahoso e expansion di relacion 
economico cu China ta pa ambos partido. Akinan tambve nos por 
participa transatlantico, asina Westerwelle a bisa. Westerwelle (FDP) 
ta boga pa menos medidanan proteccionista na ambos lado di e 
Oceano Atlantico. Segun e comercio liber semper ta un motor pa 
crecemento economico y por lo tanto un contesta adecuado pa e 
crisis di deuda estatal na Europa y Estados Unidos. 

HONDA TA ESTABLECE 
EXPECTATIVANAN 

Tokio - Honda a revisa e expectativa di ganashi pa 2012 cu 
aproximadamente un di cinco parti reduci. E venta di e consorcio na 
China ta bao dipresion debi na e tensionnan creciente politico entre 
China y Japon. Door di esey productonan Japones di gracia ta e 
mercado mayor di auto di Medio Oriente. Expertonan di e mercado 
ta premira awor cu partidonan grandi manera Nissan y Toyota 
probablemente lo bay ahusta nan expectativanan. Nan ta anuncia 
na resultadonan trimestral durante e proximo siman. Honda ta conta 
awor pa 2012 riba un ganashi di 375 mil miyon yen (alrededoor di 3,6 
mil miyon euro), frente un pronostico anterior di 470 mil miyon yen. Den 
e periodo di Juli te cu September a pone un ganashi den e bukinan 
di 82,2 mil miyon yen, asina e empresa a informa. E resultado di e 
tercer trimester ta significa un aumento di mas o menos 36 por ciento 
respecto un aña anterior. 

Pero analistanan a calcula di 
antemano den promedio riba 
un ganashi di 107,2 mil miyon 
yen. Honda a oubkica tambe 
e cifranan 3 ora prome cu 
antes premira. Esaki a pone 
resultadonan pa casualidad 
riba e website, a bora nan, 
pero a haya despues di e 
empresa di bolsa Tokyo Stock 
Exchange e mandato pa sali 
publicamente cu esaki. 

SOLOu. 


NOTIc(i 


AÇJONAL 


ANAN 1NTEKN 


HULANDA TA POSIBEL 
PAIS Dl TRANSITO PA 
MUCHANAN ESCLAVO 

Amsterdam - E 
marachaussee ta 

investigando si Hulanda ta 
un di e paisnan di transito 
pa muchanan esclavo 
Afghano. Nos ta encontra 
den ultimo añanan hopi 
Afghanonan kendenan ta 
ditransito pa Scandinavia 
y esaki ta un di e 
posibilidadnan, un vocero 
a bisa despues di a lesa 
un storia encuanto esaki 
den e Volkskrant. Den 
e parti nor di Afhanistan 
esclavitud di adolescnete 
ta presenta su mes bou di e rico cabayeronan protector.Nan tin asina 
yama "dancing boys" kendenan ta baila bisti manera muhe y ta canta 
y tin biaha ta ser abusa sexualmente. E hoben mucha hombernan 
por lo general ta alrededor di 14 aña di edad. E marechaussee 
ta investigando awor rambe Afghanonan rico na Europa cu ta 
importa "dancing boys" ilegalmente. E vocero a enfatisa cu ta existi 
tambe posiblemente otro declaracionnan pakico ultimo añanan ta 
intercepta varios Afghanonan hoben. Por ta cu ta trata di traficacion 
of contrabando di hende. Nan por ta di biahe tambe pa na famia. 
Ademas di esey e posibilidad ta existi cu Afghanonan ta wordo atrae 
pa un indemnizacion di salida cu Noruega ta ofrece na solicitantenan 
di asilo Afghano kendenan ta bandonan e pais voluntariamente. 
Diahuebs ultimo a efectua un control general pa haya mas claridad 
rond di e situacion aki. Eynan a controla stacionnan di trein, den e trein 
bus, auto y camionnan y riba aeropuerto di Schiphol. A intercepta 
cinco Afghano. Nos ta investiga kende nan ta, unda nan tabata bay y 
pakico. E analisis ey nos ta comparti cu paisnan den exterior. 



ORCAN SANDY A COBRA 

FORZA 

New York - E Horcan 
sandy a cobra forza 
enfrente e costa 
Americano. E horcan 
a alcansa segun 
expectativa dialuna 
anochi e continente 
di estados Unidos, 
e Centro Nacional 
di Orcan di Estados 
Unidos a averti. E 
biento ta alcanzando 
velocidadnan te 140 
kilometer pa ora. E 

orcan ta encontra su mes cerca di 625 kilometer sur este di e ciudad 
di New York. E bida den e coste oeste densamente pobla di Estados 
Unidos, cu ciudadnan manera Ne York y Washington, ta ubica casi 
completamente den silencio en espera di e Orcan. 



VIOLENCIA NOBO ISRAEL 

Y GAZA 


Jerusalem - E 
ehercito Israeli a 
contesta dialuna 
mainta lanzamento di 
misil y granadadesde 
e fraña di Gaza cu 
un atake aereo. Un 
avion di combate a 
destrui un instalacion 
di lanzamento di 
misil Palestino y 
a dispara riba un 
posicion estrategico 
di insurgentenan 
Palestino. Esey e forsa arma Israeli a informa. Segun e ehercito 
insurgentenan a dispara en total diesun misil y granada riba e 
parti Sur di Israel. No tabatin ningun victima. Siman pasa Israel y 
Hamas, cu ta na poder den Gaza, ainda bou mediacion di Egipto a 
acorda un expediente informal. Nan a compromete nan mes pa para 
e hostilidadnan cu na principio di e sima ey ainda a estraya cu tur 
forsa. Posteriormente e Israelinan a lanza pamfletanan riba Gaza, 
den cual nan tabata amenaza di los tiro riba Palestinonan cu ta biba 
den vecindario di e muraya cu ta forma e frontera cu Israel. nn a 
adverti ciudadanonan tambe di no traha hunto cu insurgentenan y di 
no participa den excavacion di tunelnan di contrabando di armanan. 

PROME MINISTRO 
J APONES TA ADVERTI 
STANCAMENTO 

Tokio - E bida publico na Japon en parti lo yega su fin si e parlamento 
Hapones no sa di haya in manera rapido for di e stancamento politico 
cu a surgi tocante e financiamento di e deuda estatal. E Prome Minsitro 
Hapones Yoshihiko Noda a dverti cu e stancamento di gobierno 
tambe lo tin consecuencianan grandi riba e bida cotidiano di hende. E 
oposicion den e parlamento Japones a nenga desde augustus caba 
di aproba un projecto di ley cu ta regula e tema di prstamonan nobo 
di gobierno. Debi na esaki ta reina e menaza pa e estado confronta 
problemanan financiero.Hapoon tin cu un deuda estatal di mas o 
menos 240 por 
ciento di e producto 
brutointenroedeuda 
di gobierno di mas 
grandi den e paisnan 
desaroya. Cu paro di 
legislacionoposicion 
kier obliga Noda pa 
tene eleccionnan 
anticipa. E 

Democratnan Liberal 
no ta satisfecho cu 
un aumento di e 
impuesto cu Noda 
a implementa den 
verano. 

Invitashon 


Comunidad Catolico Misioneronan di Hesus tin 
como Cordinador Spiritual Pastor Daniel Szpila 
Henter pueblo di Aruba ta cordialmente invita 
pa un anochi di ALABANSA na 0/05 
Bin eksperencia e PODER di DIOS con DIOS ta 
SANA KURA y UBERA TUR esnan cu ta KERE 
den djE pa medio di FE den nos 
SEÑOR HESU KRISTU 

Dia: Diarason 31 Oktober 2012 

Ora: 7:30-9:30pm 

Luga: Jacintha Kleuterschool 

Adres: Patiastraat # 19 Dakota 

Skucha e Misioneronan na Radio Latina 92.3 
tur DIADUMINGU MAINTA di: 8:00-10:00am 
den e programa ku ta laga bo Pensa i Medita 
riba Dios su Grandesa . "E VOZ Dl FE" 

Mi rumannan, ki bal un hende bisa: 

"Mi tin Fe" i su obranan no ta demostra esei? 
Akaso e Fe eipor salb'e di huisio? 

Hakobo 2:14 



solodipueblo@gmail.com 

Tel: 585-9500 

Pakete economico ta inclui 3 anuncio completo, 
gradicimento y invitacion pa un prijs di Afl. 200.00 

(prijs ta pa entiero y no pa dia) 


"Na tur Mi Yiunan, un bendición 
cu ta bin di henter Mi curazon 

Mi ta un Hesus bibo cu yen di amor, splendor y alegrfa. Pa por tin paz, 
trankilidad y bondad riba e mundo aki, bosonan tur mester demostra cu boso ta 

un bon yiu Cristian. 

Hopi ta pidi fabornan grandi y judansa. Ami, boso Hesus semper ta cla pa juda 
y ora Mi ta pidi den Mi mensahenan pa bai Misa, pa bai oración, pa confesa un 
bez pa luna boso pikanan y pa boso resa den famia, anto e contestanan ta, cu 
hopi di boso ta cansa, bosonan no tin tempo of boso tin otro cosnan importante 
pa haci. Mi Yiunan, boso ta kere cu esey ta un bon contesta pa Mi y pa Mi 

Mama? 

Absolutamente cu no! Esey ta haci dolor y tristesa na Mi curason. Pero na 
esnan cu ta cumpli cu Mi boluntad, Mi ta bendiciona nan. 

Bisa Mi si cu boso kier cuminsa un bida nobo, pero di berdad cu jen di lus y 
completamente transforma den e gracia di Mi y di Mi Mama. Resa boso Santo 
Rosario di curason, haci boso oracionnan di tur dia y tambe pa boso adora Mi 
den e Santisimo Sacramento di Altar. 

Pa mundo, Mi kier bisa, pa resa tur luna dia 20, 21 y 22 cu hopi seriedad, 
pasobra un momento pa otro, hopi cosnan por sosode y e ta bin diripiente. 
Boso por wak tur rond cuanto maldad tin. Pa esey mester kibr’e cu hopi oración 
y Santo Rosario. Si boso fundeshi di bida ta bon, tur cos ta keda manera cu 
mester ta, pero si e fundeshi ta malo, ta malo e ta keda. 

Mi ta mira tur cos cu ta pasando, bon y malo. 

Pakiko den bida religioso tin tanto pleito y insulto? Boso sa cu no tin tempo 
pa esaki mas, pasobra e bida ta cortico. Purba pa scapa mas almanan cu ta 
posibel. Kiko Mi kiermeen cu esey, Mi Yiunan? Esaki ta pa boso mesun bida y 
pa boso alma. Boso mester tin e seyo y boso mester wordu consagra, pensa 
ariba boso nivel pa gana un dia den cielo, pasobra den e temponan aki lo sigi 
sali diferente enfermedadnan stranjo. Esey ta bin door di tanto odio, rabia y 

problemanan. 

Den e ultimo temponan lo bini mortonan diripiente, p’esey boso mester stima 
na bida y no na morto. Mi Yiunan, tambe lo bin hamber, hopi sufrimento den 
matrimonio, problemanan cu plaka y hopi ta kita nan bida door cu nan tin 
debenan y nan no tin fe. Hopi di boso ta papia di fe, pero boso no ta praktik’e. 

E junamento mester bini pa boso juda tur esnan cu ta den e caminda malo. Door 
cu e mundo ta drei, p’esey tin tanto cosnan stranjo ta pasando. Lo bai tin tempo 
malo den mundo, pasobra loke cu mester bini den mundo, lo pasa. Via cielo y 
tera, lo boso mira e diferencianan y e tempo lo bira stranjo. 

P’esey boso mester brasa otro, pidi pordon na esnan cu boso tin den curason, 
pa ora un dia Mi jama boso, boso ta bin liber y sin carga. 

Corda un biaha mas, respeta boso curpa y boso bida, pa boso por tin un mihor 
majan spiritualmente. Tur hende cu ta rond di boso, boso mester resa pa nan. 

Di boso Hesus, boso Amigo y Salbador, cu lo bai waak boso pronto.” 

AMEN 


Palabra di Bijbel encuanto gañadornan: 

"Diabel ta boso tata y boso kier pone e deseonan di boso tata den 
practica. E ta un matado for di comienzo y nunca enoa aten'e na berdad, 

pasobra e no tin berdad den dj'e." 

Huan 8,44. 

NA Ml MAMA 

Dia 9 di November 1922 a nace na Boroncana for d Dominico 
Bernardo(Paben) y Maria Celestina(Mani) Ruiz 
un yiu muher cu nan a bautisa Maria Bernardita(Bebe) Figaroa Dia 29 di 
November 1940 Bebe a contrae matrimonio cu Guillermo Medardo(Dai) 
Eduardo for cual 13 jiu a nace. E matrimonio aki a dura te 15 di februarie 
2006 ora la termina cu fayecimento di Dai Dia 9 November awor famia 
Eduardo y Figaroa ta di jubilo pasobra nan mama ruman abuela bisabuela 
tanta tanta grandi suegro(a) stima ,Bebe , y ta cumpli 90 aña. Den 
henter su vida largo poco a kede gespaar. Cu un aparencia un poco stoico 
un hende cu no conoce bon lo por pensa cu e no tin sentimento profundo 
Nada ta mas leu di berdad Bebe a pidi e coro pa canta "Riba olanan di vida" 

dia di su casamento 

Ki profetico e palabranan den e cancion aki tabata, e barco, di matrimonio di 
Bebe y Dai a pasa den tormentonan feroz 
Luchando den su hubentud cu un mama trabahoso durante e 65 aña di su 
matrimonio cu Dai e mester a anda cu un persona sumamente dificil. 

Ta su karakter introvertido hunto cu un fe inkebrantabel' den Dios cu a yude 

surpasa momentonan masha dificil 

E persona modesto aki a bira un baranca den tormentonan di bida.Pa e e 
titulo di e cancion "Amazing Grace"ta pas perfectamente 
Semper cu un hari aunque di paden e ta wordo parti for di otro 
Nunca e no a bay afo cu cosnan cu tabatin e profundamente afecta ni maske 
esnan mas serca di dje si tabata hacie 
Ta den Dios y Santa Virgen Maria su amparo y consuelo tabata. Dia 9 di 
November nos ta recuoda cu 90 aña pasa e bida remarkabel di e persona 
inremarkabel aki a cuminsa. Pa nos e ta un testimonio na bondad di señor 
cu ainda y ta meimei di nos y no un cruz den santana of portretnan den 
lachi. Pasenshi y Bebe ta sinonimo..Sinceridad y genuidad di expresion ta e 

esencia di Bebe 

Mama ariba bo dia mi kier present26 


The Art of Engraving NV 

Nos ta duna tur servicio den 
Santana pa drecha kelder. 

Pa graba riba tur tipo di marble y 
granite. Nos ta haci tur tipo di top 
pa cushina y baño. Nos servicio 
ta encera: Diseño- engraving- 
photo ceramic- sandblasting riba 
marble- glas- spiel-palo y mucho 
mas. Pasa y admira nos coleccion 

Rooi Afo 33C TEL: 588-4433 
Cell: 741-3449 Fax: 588-4433 



"Na tur Mi Yiunan, un bendición 
special pa tur cu ta pendiente di 
Mi bishita 

Mi sa cu tin hopi curasonnan kibra y preocupa. 

Pakiko te ainda tin famianan separa for di otro? 
Esey ta bin door cu no ta haci oración manera cu 
mester ta. Tuma boso Santo Rosario, pone na boso 
curason, pasobra tur cos mester haci’e cu amor, paz y 
trankilidad pa e sali bon. Nada forsa no ta bon. 

Mamanan, tatanan, juda esnan cu tin mas mester di 
judansa 

E lunanan cu ta bai bin awor, boso lo hanja falta di 
cuminda y awa. Tambe lo tin perdemento di trabao, 
desesperación y hopi di boso lo scohe e caminda 
robes pa motibo di esakinan. P’esey boso mester 
resa mas y un mester sostene otro y no laga ningun 
persona cai na caminda. 

Tur esnan cu ta mas pega na Ami y na Mi Yiu Hesus, 
mester duna un man na esnan den necesidad, 
pasobra e dolor y tristesa ta hopi grandi. 

Ami como boso Mama, ta mira e situación den mundo 
hopi tristo y hopi di boso lo muri door di soledad y 
sufrimento y cu no tin ningun hende pa juda boso. 

Resa, resa y resa mas cu boso por. Hala mas cerca di 
e berdad, cu ta duna bida. Mi Yiu Hesus mes a sufri 
pa stimacion y pa salbacion di boso alma. 

Bisa si, cu boso kier comberti prome cu ta laat. Pakiko 
Mi ta bisa laat? 

Pasobra e tempo no ta manera antes. P’esey comberti 
tur boso famianan y boso yiunan. 

Corda di duna mas cu boso por di boso parti. Haci 
ajuno 2 x pa siman pa juda salba nos hobennan 
cu ta den mal caminda. Resa pa tur e Pastoornan, 
Obisponan y henter clero pa nan hanja forsa den 
nan misión den e mundo aki. Tur cos cu Ami y Mi Yiu 
Hesus a pidi na Mi Vidente chikito, lo keda cla, danki 
na bosonan tur. 

Di boso Mama, La Birgen di Gracia di Aruba, cu ta 
stima boso pa semper.” 

AMEN 


Mensahe di La Birgen di Gracia di Aruba 

“Mi Yiunan stima, un otro 
dia a yega 

Un bendición di henter Mi curason 

Corda biba bon cu otro y duna balor y amor na cada 
un, cu ta bin cerca boso. 

Mi Yiunan, corda cu amor ta bin di tur dos banda, 

Mi ta pidi un fabor, biba na paz cu amor y harmonia 
den famia. 

No haci otro dolor y no bai tampoko camindanan 
robes. 

Loke cu boso tur mester haci ta, hopi ajuno, hopi 
sacrificio y juda boso prohimonan cu cuminda y panja. 
Esanan cu no tin manera pa bai Misa, judanan pa nan 

por jega. 

Bida no ta fácil, lucha, haci hopi sacrificio cu fe y 
confiansa. Tur cu ta stima Ami y Mi Yiu Hesus y cu ta 
hala cerca di e berdad y cu sa cu e bida ta diffcil, nan 
mester uni mas cu otro pa asina e paz por reina. 

No jora, no tene duele, pero conffa cu Ami y Mi Yiu 
Hesus ta scucha boso suplikanan. 

Di boso Mama stima, La Birgen di Gracia di Aruba pa 

semper.” 


AMEN 

Happy 
Birthday 
to the 
sweetest, 
crazy, 
beautifull 
mom 
ever.. 


Pabien 
Mami,hopi 
aña mas 
di bida & 
salud..Godd 
bless u & 
enjoy your 
day?, 

Love you so 
much 





Happy Birthday nos ta canta awe pa e dos bruhanan kende awe 

ta cumpli aña. 


s4tda cf /Háenfo 

ta haya felicitacion di parti famia, amistades y colebranan di Top 
Fm, Canal 22, Solo di Pueblo y Rumba Fm. 

Sin laga afor tur admirador scondi. 

Fiesta lo tuma lugar na Santa Cruz 110 cu e banda di momento 
“Halloween Rock Band” cu guitarista Momia, Pianista 
Frankenstein, Drumset di Dracula, cantante principal e heks en 

duo cu Pampuna. 


m 



Awe nos ta canta Happy Birthday pa e bruha original cu ta 


"Ms’ficb u< y^fT Álb&fU. 

E ta haya felicitacion di su yiunan Gilaine y Gilmer Koolman. 

Di su mama, rumannan, cuña y swanan, sobrino y sobrinanan sin 
laga afor di su one and only love Edward Croes. 

Tur deseando Yeya un dushi dia riba su Halloween Birthday. 






















